
转讜住驻讜转





	诇讛讱 讙讬住讗 讚驻专转 注讚 讛讬讻谉. 驻讬' 讘拽讜谞讟专住 诇讛讻讬 诇讗 讘注讬 诇转讞转 驻专转 注讚 讛讬讻讗 诇驻讬 砖驻专转 谞讜驻诇 讘讞讚拽诇 讜注讜讚 讘讘诇 诪讜砖讻转 诇诪讟讛 诪诪谞讜 注讚 讗驻诪讬讗 转转讗讛 讻讚讗诪专 诇注讬诇: 讗讬转转讗 讘注讗 诪讬谞讬讬讛讜 讜诇讗 讬讛讘讜 诇讬讛. 讜诇讻讱. 讛讜爪讬讗 注诇讬讛诐 诇注讝 讜讬''诪 讚拽讗讬 讗讚专讘 驻驻讗 讜诇讗 谞讛讬专讗 讚讞''讜 砖讬注诇讛 讘讚注转讜 砖诇 讗讜转讜 爪讚讬拽 诇讛讜爪讬讗 诇注讝 注诇讬讛诐 砖诇讗 讻讚讬谉: 讘讬谉 讛谞讛专讜转 讛专讬 讛讬讗 讻讙讜诇讛 诇讬讜讞住讬谉. 讜爪专讬讱 诇讜诪专 讚砖谞讬 诪拽讜诪讜转 讛谉 讚讗讬 诪砖讜诐 讞讚拽诇 讜驻专转 诇讗 讛讜讛 讘注讬 讙诪专讗 讜讻讬 讘讬谉 讛谞讛专讜转 诪讗讬 讛讜讬 讚驻砖讬讟讗 诇讻讜诇讬 注诇诪讗 讚诪讬讬讞住讬 讚诇注讬诇 谞诪讬 诇讗 讘注讬 讗诇讗 诪谉 讛爪讚讚讬谉 讗讘诇 讘讬谉 讛谞讛专讜转 驻砖讬讟讗 诇讬讛 讚诪讬讜讞住讬谉 讛谉:





讛诪讗讬专讬

讘诪住讻转 讙讬讟讬谉 讬转讘讗专 砖讛诪讘讬讗 讙讟 诪诪拽讜诐 诇诪拽讜诐 讘讗专抓 讬砖专讗诇 讗注"驻 砖诇讗 专讗讛 讛砖诇讬讞 讻转讬讘转 讛讙讟 讜讞转讬诪转讜 谞讜转谉 诇讛 讘驻谞讬 注讚讬诐 讜讚讬讜 讜讬讻讜诇讛 诇讛谞砖讗 讘讜 讗诇讗 砖讗诐 讘讗 讛讘注诇 讜注专注专 讬转拽讬讬诐 讘讞讜转诪讬讜 讜讗诐 讗讬谞讛 讬讻讜诇讛 诇拽讬讬诪讜 转爪讗 讗讘诇 讛诪讘讬讗 讙讟 诪讞讜爪讛 诇讗专抓 讗讜 诪讗专抓 诇讞讜爪讛 诇讗专抓 讗讜 诪诪拽讜诐 诇诪拽讜诐 讘讞讜爪讛 诇讗专抓 讗诐 专讗讛 讛砖诇讬讞 讻转讬讘转讜 讜讞转讬诪转讜 讗讜诪专 讘驻谞讬 砖谞讬诐 讘驻谞讬 谞讻转讘 讜讘驻谞讬 谞讞转诐 讜谞讜转谞讜 讘驻谞讬讛诐 讜讗讬谉 爪专讬讱 拽讬讜诐 讗讞专 讜讗驻讬诇讜 讘讗 讛讘注诇 讜注专注专 讗讬谉 诪砖讙讬讞讬谉 讘讜 讜讗诐 诇讗 专讗讛 讛砖诇讬讞 讻转讬讘转讜 讜讞转讬诪转讜 诇讗 讬转谞讛讜 注讚 砖讬转拽讬讬诐 讘讞讜转诪讬讜 讜讗诐 谞转谉 拽讜讚诐 拽讬讜诐 讛专讬 讝讛 讙讟 驻住讜诇 讜诇讗 转谞砖讗 讘讜 诇讻转讞诇讛 讜讘讘诇 讛专讬 讛讜讗 讻讗专抓 讬砖专讗诇 诇注谞讬谉 讝讛 讜砖注讜专 转讞讜诪讛 谞转讘诇讘诇 讘讬讚 讛诪驻专砖讬诐 讘讘讬讗讜专 讛诇讻讛 讝讜 讜讻讘专 讗讘讚 讝讻专诐 砖诇 诪拽讜诪讜转 讜谞砖转讻讞 注谞讬谞诐 讜讗讬谉 诇谞讜 讘讛诐 讚讬谉 讜讚讘专讬诐:





转讜住驻讜转 专讗"砖

讗"专 讬讜讞谞谉 讜讻讜诇谉 诇驻住讜诇 讜讗驻讬' 诇砖诪讜讗诇 讚驻诇讬讙 注诇讬讛 讘讬讘诪讜' 讘驻"拽 诪"诪 诇讗 诪住转讘专 砖讬讛讜 诪讙讜诇讛 诇讬讜讞住讬谉:



讛"讙 讜讗诪专 专' 讞讬讬讗 讘专 讗讘讗 讗诪专 砖诪讜讗诇 诪砖讻谞讬 讛专讬 讛讬讗 讻讙讜诇讛 诇讬讜讞住讬谉 讜诪讚砖诪讜讗诇 讗讚砖诪讜讗诇 拽讗 驻专讬讱 讜讗注"讙 讚砖诪讜讗诇 诇讬转 诇讬讛 讛讗 讚专' 讞讬讬讗 诪"诪 诪讜讚讛 砖诪讜讗诇 讚诪讬讜讞住讬谉 诇讗 讛讜讜 讻讚驻讬专讬砖' 讚讗讬 诇讗 讙专' 讛讻讗 砖诪讜讗诇 讗"讻 诪讗讬 拽讗 驻专讬讱 讚讬诇诪讗 专讘 讞讬讬讗 讘专 讗讘讬谉 住"诇 讚专讘 讞谞谞讗诇 讚诇讬转 诇讬讛 讛讗 讚专讘 讗讘讬谉:





诪讛专砖"讗 - 讞讬讚讜砖讬 讛诇讻讜转

转讜住驻讜转 讘讚"讛 讘讬谉 讛谞讛专讜转 讻讜' 讚讗讬 诪砖讜诐 讞讚拽诇 讜驻专转 讻讜' 讚驻砖讬讟讗 诇讻讜诇讬 注诇诪讗 讚诪讬讬讞住讬 讻讜' 注讻"诇 讻转讘 诪讛专砖"诇 讜谞专讗讛 讘注讬谞讬 讚讗讬谞讜 拽砖讛 讻"讻 讚谞讛讬 讚注讜诪讚 讘讬谉 讛谞讛专讜转 住"住 诪讗讞专 砖讙讘讜讛 讻"讻 讜诪砖讜讱 诇爪讚 讚专讜诐 诇讗 诪讛谞讬 讻讜' 注讻"诇 讜讗讬谉 讝讛 诪住驻讬拽 讚讗讬 诪砖讜诐 讚讛讜讛 诇注讬诇 诪讛讙讘讜诇讬谉 诇爪讚 讚专讜诐 讜讻讚诪住讬拽 讗"讻 诪讗讬 拽讗诪专 讘讬谉 讛谞讛专讜转 讘讬谉 讞讚拽诇 诇驻专转 讛专讬 讛讬讗 讻讙讜诇讛 讚讛讗讬 讻诇诇讗 讜讚讗讬 诇讬转讗 讚讛讗 讘诇注讬诇 诪讛讙讘讜诇讬谉 诇爪讚 讚专讜诐 讗祝 讘讬谉 讛谞讛专讜转 讗诇讜 讘讻诇诇 讛驻住讜诇讬谉 讛讜讗 讜讛讻讗 讜讚讗讬 诇讗 谞讞讬转 讛讻讗 诇讛讻讬 讚讛讜讛 诇注讬诇 诪讛讙讘讜诇讬谉 注讚 讚诪驻专砖 讜讛讬讻讗 拽讬讬诪讗 讗专"讬 诪讗讬讛讬 讚拽讬专讗 讜诇注讬诇 讻讜' 讗诇讗 注"讻 讛讗讬 讘讬谉 讛谞讛专讜转 讻讙讜诇讛 诇讗 诪住讬讬诪讬 住讬诪谞讗 讗诇讗 讘讘' 诪拽讜诪讜转 讗讞专讬诐 讜讻讚诪住讬拽 谞诪讬 谞讬讞讗 讚拽讬讬诪讗 诇注讬诇 诪讛讙讘讜诇讬谉 诇爪讚 讚专讜诐 讗诇讗 讚专爪讜注讛 讬讜爪讗讛 讜讚讜"拽:





诪讛专砖"讗 - 讞讬讚讜砖讬 讗讙讚讜转

讜讻讜诇谉 诇驻住讜诇 讻"诪 砖讙诇讜 讻讜' 驻专砖"讬 讗驻讬诇讜 诇诪"讚 讚诇讗 讛讜讬 诪诪讝专 驻讙讜诐 诪讬讛讗 讻讜' 注讻"诇 讜诇驻讬 驻专砖"讬 砖诐 (讘讬讘诪讜转 讬讝) 谞讬讞讗 讟驻讬 讚诪"诪 讗讬讻讗 诪诪讝专讜转 砖讛谉 诇讗 谞讝讛专讜 讜谞砖讗 讝讛 讗讞讜转讜 讗讜 讘转讜 讻讜' 注"砖 讜讚讜"拽:


转谞讬谞讗 讚诪讬讗 诇讚讜讘 转谞讬 专讘 讬讜住祝 讗诇讜 驻专住讬讬诐 讻讜' 讜注"砖 讝讛 谞拽专讗 砖专 砖诇 驻专住 砖诇 诪注诇讛 讚讜讘讬讗诇 讻诪驻讜专砖 驻' 讬"讛 注"砖:


讛专讗谞讬 驻专住讬讬诐 讚讜诪讬诐 诇讞讬讬诇讜转 砖诇 讘讬转 讚讜讚 讻驻专砖"讬 诇注谞讬谉 讙讘讜专讛 讚诪驻讜专砖 讘讞讬讬诇讜转 讘讬转 讚讜讚 讛讙讘讜专讛 讘住讜祝 住驻专 砖诪讜讗诇 讜讘驻专住讬讬诐 讗诪专讬谞谉 诇注讬诇 讬' 拽讘讬谉 讙讘讜专讛 讘讗讜 诇注讜诇诐 讟' 谞讟诇讜 驻专住讬讬诐 讻讜':


讛专讗谞讬 讞讘专讬谉 讚讜诪讬谉 讻讜' 注讬讬谉 驻专砖"讬 讜讘注专讜讱 驻讬' 砖讛诐 讻讜诪专讬谉 砖诇 驻专住讬讬诐 讜注讬讬谉 讘转讜住' 驻"拽 讚砖讘转 讘讗讜专讱 讘讝讛:


讛专讗谞讬 讬砖诪注讗诇讬诐 讚讜诪讬诐 诇砖注讬专讬诐 讻讜' 驻专砖"讬 诇注谞讬谉 诪诇讘讜砖讬诐 砖讞讜专讬诐 讜讛专讗谞讬 转"讞 讻讜' 诇注谞讬谉 诪诇讘讜砖讬诐 诇讘谞讬诐 讜讛讜讗 讚讜讞拽 诪讛 诇讜 诇转诇讜转 诇砖注讬专讬诐 诪诪讝讬拽讬谉 砖讘讘讬转 讛讻住讗 讙诐 诪讛 砖讛讘讬讗 专讗讬讛 诇转"讞 诪专' 讬讛讜讚讛 讘专 讗诇注讗讬 诇讗讜 诪讘讘诇 讛讬讛 讜讘转讜住' 讘驻"拽 讚砖讘转 谞讬讞讗 砖讻转讘讜 讻谉 讙讘讬 讞讘专讬谉 砖讛谉 讻讜诪专讬谉 砖讚专讻谉 诇爪讗转 讘砖讞讜专讬谉 讜谞专讗讛 诇驻专砖 讚诇注谞讬谉 谞拽讬讜转 讟讛专讛 拽讗诪专 讛专讗谞讬 讬砖诪注讗诇讬诐 讚讜诪讬诐 诇砖注讬专讬诐 砖讘讘讬转 讛讻住讗 讚讗讬谉 诪拽驻讬讚讬谉 诇谞拽讬讜转 讻诇诇 讜转"讞 砖讘讘讘诇 讚讜诪讬诐 诇诪讛"砖 砖诪拽驻讬讚讬谉 讘谞拽讬讜转 讜讻诪"砖 讘转"讞 讚讗住讜专 讗驻讬' 诇讛专讛专 讘讚"转 讘诪讘讜讗讜转 讛诪讟讜谞驻讜转 讜讚讜"拽:





讞讻诪转 砖诇诪讛

讙诪' 讝讜 驻专转 讚讘讜专住讬 讛讛讜讗 讙讘专讗 讻讜' 讗诪专 专讘 讞诇讝讜谉 讛专讬 讛讬讗 讻讙讜诇讛. (讝讛 讛驻讬专讜砖 砖讬讬讱 注诇 转讞讜诪讬 讘讘诇) 讜谞"讘 爪讬讜专 讝讛@ 诪爪讗转讬 讘住驻专 讬砖谉 讜讛注转拽转讬讛讜 讜讛讬讬谞讜 讚住讘讬专讗 诇讛讜 讚专讘讬 讬讜讞谞谉 讘讗 诇讛讜住讬祝 注诇 砖诪讜讗诇 讻诪讜 砖砖诪讜讗诇 诪讜住讬祝 注诇 专讘 讜诇驻讬 讝讛 爪"诇 讛讗 讚诪转诪讛 转诇诪讜讚讗 讗讚专讘 诇讬讬讟 讗讚砖诪讜讗诇 诇讗 诇讬讬讟 诪砖讜诐 讚讗讘讬讬 讛讬讛 诪讘讘诇 讜专讘 讜砖诪讜讗诇 谞诪讬 诪讘讘诇 讛讜讜 诇讗驻讜拽讬 专讘讬 讬讜讞谞谉 砖讛讬讛 诪讗专抓 讬砖专讗诇 讜驻砖讬讟讗 砖诇讗 讬讘讜讗讜 诇住诪讜讱 讬讞讜住讗 讚讘讘诇 注诇 专讘讬 讬讜讞谞谉 讻讬 讗诐 注诇 专讘 讜砖诪讜讗诇 砖讛讬讜 谞诪讬 诪讘讘诇 讜讗驻砖专 谞诪讬 诇讜诪专 讗讘讬讬 讚讛讜讛 诇讬讬讟 讗讚专讘 诇讗 讛讜讛 砖诪讬注 讛讗 讚专讘讬 讬讜讞谞谉 讚讛讜讛 诪讗"讬 讜转诇诪讜讚讗 讛讜讗 讚拽讗 诪住讚专 专讘讬 讬讜讞谞谉 讘转专 讚专讘 讜砖诪讜讗诇 诇驻讬 砖讛讜讗 诪讜住讬祝 注诇讬讛诐. 讗讻谉 谞专讗讛 讙诐 讻谉 诇驻专砖 讚诪注讘专转 讚讙讬讝诪讗 讛讜讗 诇诪讟讛 诪讗拽专讗 讜讛专爪讜注讛 诪讜砖讻转 讛讬诪谞讛 讘讗诇讻住讜谉 诇爪讚 诪注诇讛 讜诪住讘讘转 讻诇 诪拽讜诪讜转 讛驻住讜诇讬诐 讻讙讜谉 讗拽专讗 讜讙讬砖专讗 讜讗讬讛讜 讚拽讬专讗 讜讬讜专讚转 诇砖讜讟 诪讬砖讜讟 讜讛诪讚拽讚拽 讘诇砖讜谉 专砖"讬 讬专讗讛 讻诪讜 砖驻讬专砖转讬 (注讬讬谉 讘诪讛专砖"讗). 专砖"讬 讘讚"讛 转讻诇转讗 讚讘讘诇 讻讜' 谞"讘 驻讬' 讘注专讜讱 诪讛 转讻诇转 诪讜讘讞专 砖讘讙诇讬诪讗 讻讱 讝讜 诪讜讘讞专转 砖诇 讗专爪讜转 讘讘诇 驻讬' 讗讞专 讗讞专讬转 讘讘诇 注讻"诇:


转讜住' 讘讚"讛 讘讬谉 讛谞讛专讜转 讻讜' 讜爪"诇 讚砖谞讬 诪拽讜诪讜转 讻讜' 谞"讘 讜谞专讗讛 讘注讬谞讬 讚讗讬谞讜 拽砖讛 讻诇 讻讱 讚谞讛讬 讚注讜诪讚 讘讬谉 讛谞讛专讬诐 住"住 诪讗讞专 砖讙讘讜讛 讻诇 讻讱 讜诪砖讜讱 诇爪讚 讚专讜诐 诇讗 诪讛谞讬 讜诪砖讜"讛 诇讗 驻讬专砖 专砖"讬 诪讬讚讬 讘讛讗 讚讘讬谉 讛谞讛专讜转 讻讜' 讚讛讜讜 诪拽讜诪讜转 讗诇讗 住讘专 讻驻砖讜讟讜 讜讻诇 诪讛 砖驻讬专砖 专砖"讬 诇注讬诇 注诇 砖驻转 讛谞讛专 讻讜' 诪讘驻谞讬诐 注诇 砖驻转 讛谞讛专 讻讬 讻讱 讛讬讜 讛诪拽讜诪讜转 讬讜砖讘讬谉 讘砖驻转 讛谞讛专 讜诪砖讜"讛 驻讬专砖 专砖"讬 讚诇讗 讘注讬 诇诪讟讛 讘驻专转 讻讜' 诇驻讬 砖讘讘诇 诪讜砖讻转 诇诪讟讛 讛讬诪谞讜 诪砖诪注 讚讗驻诪讬讗 转转讗讬 诇驻谞讬诐 诪讚讙诇转 讬讜砖讘 讜讚讜"拽. (注讬讬谉 讘诪讛专砖"讗):





专砖"砖

讙诪专讗 讘住讛"注 讛讬讜诐 住专讜 诪讗讞专讬 讛诪拽讜诐. 谞专讗讛 讚讻讜讜谞转讜 诇讛讗 讚讗讬砖转诪讚讜 讚诪住讬讬诐 诇讘住讜祝. 讜注讜讘讚讗 讚讗拽驻讬 驻讬专讗 讻讜' 讛讬讛 诪拽讜讚诐 讜注诇 讝讛 讛讜讜 拽专讜 诇讛 讘讬专转讗 讚住讟讬讗. 讚讘驻' 讛谞讜砖讗 诪讜讻讞 讚专讘讬 诇讗 诪转 讘砖讘转 讚讛专讬 讗谞讞 转驻讬诇讬谉 讜讙讝专讜 转注谞讬转讗 讘讛讛讜讗 讬讜诪讗 讜讘"拽 拽专注 注诇讬讜 注"砖. 讜专讗讬转讬 讘讟"讝 讬讜"讚 专"住 砖诇"讚 砖诪讘讬讗 讘砖诐 拽讜讘抓 砖讛讜讻讬讞 诪讛讗 讚讗诪专 讘讗讙讜讚讛 讻讜' 砖讗诪专 专讘讬 讻讜'. 讜谞"诇 驻砖讜讟 讚讟"住 讛讜讗 讜爪"诇 讘讗讙讚讛 讜讻"诪 诪诇砖讜谉 讚讗诪专 讚讛诇"诇 讚讗讬转讗 讘讗讙讜讚讛. 讜诪砖"讻 砖诐 讜拽砖讛 讻讜' 注讚 住讬讜诪讜 讛讜讗 诪讚讘专讬 讛拽讜讘抓. 讜讛讟"讝 砖诐 讘住讜驻讜 诇讗 讬专讚 诇讝讛 讘诪讞讻"转:



专砖"讬 讚"讛 讜转诇转 注诇注讬谉. 讜讛讬讗 驻专住. 讻"谞 讚爪"诇. 讜讛讙讛转 讛讘"讞 转诪讜讛:





讘谉 讬讛讜讬讚注

讛址专职讗值谞执讬 驻旨址专职住执讬旨执讬诐, 讗指诪址专 诇值讬讛旨: 讚旨讜止诪执讬谉 诇址讞植讬指诇讜止转 砖讈侄诇 讘旨值讬转 讚旨指讜执讚. 注讬讬谉 专砖"讬. 讜注讜讚 谞专讗讛 诇讬 讘住"讚 注诇 驻讬 诪讛 砖讗诪专讜 讘专讗砖 讛砖谞讛 (专讗砖 讛砖谞讛 讬讞.) 诪讗讬 讻讘谞讬 诪专讜谉? 讗诪专 专讘讬 讬讛讜讚讛 讗诪专 砖诪讜讗诇 讻讞讬讬诇讜转 砖诇 讘讬转 讚讜讚, 驻讬专砖 讻讱 讛讬讜 诪讜谞讬诐 讬讜爪讗讬诐 讘讝讛 讗转 讝讛 讘爪讗转诐 诇诪诇讞诪讛 注讬讬谉 砖诐. 讜讻谉 讛驻专住讬讬诐 讻砖讬讜爪讗讬谉 诇诪诇讞诪讛 讗讬谞诐 讛讜诇讻讬诐 讛讞讬讬诇讜转 讘砖讟讞 专讞讘 讜讘注专讘讜讘讬讗 讗诇讗 讛讜诇讻讬诐 讘讝讛 讗转 讝讛 讘住讚专 谞讻讜谉 讻诪讜 讞讬讬诇讜转 讘讬转 讚讜讚 讜诇讗讜 注诇 讬爪讬讗转诐 诇诪诇讞诪讛 讚讜拽讗 拽讗诪专 讗诇讗 砖讜讗诇 注诇 讛讬诇讜讻诐 转诪讬讚 讜讗诪专 诇讜 砖讚专讻诐 诇讬诇讱 讘讝讛 讗转 讝讛 讻讚专讱 讞讬讬诇讜转 讘讬转 讚讜讚 讻砖讬讜爪讗讬谉 诇诪诇讞诪讛.
讗讬 谞诪讬 讚讜讚 讛诪诇讱 注"讛 注砖讛 住讚专讬诐 诇讞讬讬诇讜转讬讜 讘讛讬诇讜讻诐 诇诪诇讞诪讛 讻诪讜 住讚专讬诐 砖转诪爪讗 注转讛 讗爪诇 讛诪诇讻讬诐 讘讞讬讬诇讜转诐 讻讬 诪诪谞讜 诇诪讚讜 讛诪诇讻讬诐 诇注砖讜转 讜讛驻专住讬讬诐 讛讬讜 专讗砖谞讬诐 讘诇讬诪讜讚 讝讛 砖讛诐 诇诪讚讜 诇注砖讜转 住讚专讬诐 砖诇 讞讬讬诇讜转诐 讻诪讜 住讚专讬诐 砖诇 讞讬讬诇讜转 讘讬转 讚讜讚 拽讜讚诐 砖注砖讜 砖讗专 诪诇讻讬诐 砖讘讝诪谞讜 注讚讬讬谉 诇讗 讛讬讛 讝讛 讗诇讗 专拽 讗爪诇 讛驻专住讬讬诐.



讛址专职讗值谞执讬 讞址讘旨指专执讬诐, 讗指诪址专 诇值讬讛旨: 讚旨讜止诪执讬谉 诇职诪址诇职讗植讻值讬 讞址讘旨指诇指讛. 谞专讗讛 讛讻讜谞讛 讻诪讜 诪诇讗讻讬 讞讘诇讛 讻讬讜谉 砖砖讜诇讟讬诐 讗讬谞诐 诪讘讞讬谞讬诐 讘讬谉 讟讜讘 诇专注 讗诇讗 转诐 讜专砖注 诪讻诇讬诐, 讻谉 讗诇讜 讘注转 砖讬讛讬讛 诇讛诐 转讙讘讜专转 讜砖诇讬讟讛 讗讬谉 诪讘讞讬谞讬诐 讗诇讗 诪讝讬拽讬谉 讜讛讜专讙讬谉 讻诇 讗砖专 讬诪爪讗讜谉!
讜诪讛 砖讗诪专 讛址专职讗值谞执讬 讬执砖讈职诪指注值讗诇执讬诐 讜讗诪专 诇讜 '讚旨讜止诪执讬诐 诇执砖讉职注执讬专执讬诐 砖讈侄诇 讘旨值讬转 讛址讻旨执住旨值讗' 谞专讗讛 诇讬 讛讻讜谞讛 讻讬 讛讬砖诪注诇讬诐 讛讝讻专讬诐 讚专讻诐 诇讙讚诇 砖注专讜转 讘专讗砖诐 砖诇讗 讬讙诇讞讜诐 讜注讜砖讬谉 讗讜转诐 拽诇讬注讜转 讻诪讜 讛谞砖讬诐 讜讬讚讜注 诪讛 砖讗诪专讜 专讝"诇 讘讙诪专讗 讚注讬专讜讘讬谉 (注讬专讜讘讬谉 拽:) 讘注砖专 拽诇诇讜转 砖谞转拽诇诇讛 讞讜讛 砖讛讗砖讛 诪讙讚诇转 砖注专 讻砖讚讬诐 讜诇讻谉 讗诇讜 砖讛诐 诪讙讚诇讬 砖注专 讻谞砖讬诐 讚讬诪讛 讗讜转诐 诇砖讚讬诐.
讜讗诪专 '砖讈侄诇 讘旨值讬转 讛址讻旨执住旨值讗' 诪砖讜诐 讚砖诐 讛讬讜 诪爪讜讬讬诐 讬讜转专 讘讝诪谉 讛拽讜讚诐 讻诪讜 砖讗诪专讜 讘讘专讻讜转 (讘专讻讜转 住讘.) 讗讘讬讬 诪专讘讬讗 诇讬讛 讗讬诪讬讛 讗讬诪专讗 诇诪讬注诇 讘讛讚讬讛 诇讘讬转 讛讻住讗, 讜诪拽砖讬 讘讙诪专讗 诇专讘讬讗 诇讬讛 讙讚讬讗? 讜诪砖谞讬 砖注讬专 讘砖注讬专 诪讞诇祝, 讜驻讬专砖 专砖"讬 砖讚 砖诇 讘讬转 讛讻住讗 讚讜诪讛 诇砖注讬专 讜注诇讬讛诐 谞讗诪专 讜旨砖职讉注执讬专执讬诐 讬职专址拽职旨讚讜旨 砖指讈诐 讘讬砖注讬讛 (讬砖注讬讛讜 讬讙, 讻讗) 注讬讬谉 砖诐.



讛址专职讗值谞执讬 转旨址诇职诪执讬讚值讬 讞植讻指诪执讬诐 砖讈侄讘旨职讘指讘侄诇, 讗指诪址专 诇值讬讛旨: 讚旨讜止诪执讬谉 诇职诪址诇职讗植讻值讬 讛址砖旨讈指专值转. 谞专讗讛 诇讬 讘住"讚 讚讗讬转讗 讘讙诪专讗 讚驻住讞讬诐 (驻住讞讬诐 拽讬讙:) 转谞讜 专讘谞谉 砖诇砖讛 砖讜谞讗讬谉 讝讛 讗转 讝讛 讗诇讜 讛谉 讛讻诇讘讬诐 讜讛转专谞讙讜诇讬谉 讜讛讞讘专讬谉 讜讬砖 讗讜诪专讬诐 讗祝 讛讝讜谞讜转 讜讬砖 讗讜诪专讬诐 讗祝 转诇诪讬讚讬 讞讻诪讬诐 砖讘讘讘诇, 谞诪爪讗 转谞讗 拽诪讗 讜讬砖 讗讜诪专讬诐 讛专讗砖讜谉 讞讜诇拽讬谉 注诇 讬砖 讗讜诪专讬诐 讛砖谞讬 讚讗诪专 转诇诪讬讚讬 讞讻诪讬诐 砖讘讘讘诇 砖讜谞讗讬谉 讝讛 讗转 讝讛.
讜诇讻谉 讻讬讜谉 讚讗讬讻讗 诪讗谉 讚讗诪专 砖讛诐 砖讜谞讗讬谉 讜讗讬讻讗 讚驻诇讬讙讬 诇讻谉 讗诪专 诇讜 讘专诪讝 讛址专职讗值谞执讬 转旨址诇职诪执讬讚值讬 讞植讻指诪执讬诐 砖讈侄讘旨职讘指讘侄诇 讗讬讱 讛诐 讚讚讘专 诪讬 注讬拽专? 讜讛砖讬讘 诇讜 讘专诪讝 讚旨讜止诪执讬谉 诇职诪址诇职讗植讻值讬 讛址砖旨讈指专值转 砖讗讬谉 讘讬谞讬讛诐 砖谞讗讛 讜拽谞讗讛 讜专诪讝 诇讜 讘讝讛 讛注讬拽专 讻住讘专转 转谞讗 拽诪讗 讜讬砖 讗讜诪专讬诐 拽诪讗 讚驻诇讬讙讬 注诇 讬砖 讗讜诪专讬诐 讘转专讗.
讜专讗讬转讬 诇讛专"谉 讝"诇 讘谞讚专讬诐 (谞讚专讬诐 讻:) 砖驻讬专砖 注诇 诪讛 砖讗诪专 砖诐 讚诪爪讬讬谞讬 讻诪诇讗讻讬 讛砖专转, 讬砖 诇驻专砖 砖讛诐 诪爪讜讬讬谞讬谉 讜谞讘讚诇讬谉 诪砖讗专 讘谞讬 讗讚诐 讻诪诇讗讻讬 讛砖专转 讻讚讗诪专讬谞谉 讘讛讙讚讛 诪诇诪讚 砖讛讬讜 讬砖专讗诇 诪爪讜讬讬谞讬谉 砖诐 讻诇讜诪专 砖讛讬讜 注诐 讘驻谞讬 注爪诪讜 讜诇讗 谞转注专讘讜 讘诪爪专讬诐 注讚 讻讗谉 注讬讬谉 砖诐, 讜驻讬专讜砖 讝讛 讬讘讗 谞讻讜谉 讻讗谉 讬讜转专.
讜注讜讚 谞专讗讛 诇驻专砖 讘住"讚 诪讛 砖讗诪专 讚旨讜止诪执讬谉 诇职诪址诇职讗植讻值讬 讛址砖旨讈指专值转 注诇 驻讬 诪讛 砖讗诪专讜 讘讙诪专讗 讚砖讘转 (砖讘转 拽诪讛:) 讛址讘指旨讗执讬诐 讬址砖职讈专值砖讈 讬址注植拽止讘 讬指爪执讬抓 讜旨驻指专址讞 讬执砖职讉专指讗值诇 (讬砖注讬讛 讻讝, 讜) 转谞讬 专讘 讬讜住祝 讗诇讜 转诇诪讬讚讬 讞讻诪讬诐 砖讘讘讘诇 砖注讜砖讬谉 爪讬爪讬谉 讜驻专讞讬诐 诇转讜专讛, 讜驻讬专砖 专砖"讬 爪讬爪讬谉 爪诪讞 注讬讬谉 砖诐. 讜讬讚讜注 诪讛 砖讗诪专讜 讘讙诪专讗 (讚讘专讬诐 专讘讛 讬, 讜) 讗讬谉 诇讱 讻诇 注砖讘 讜爪讬抓 讜驻专讞 砖讗讬谉 诪诪讜谞讛 注诇讬讜 诪诇讗讱 讗砖专 诪讻讛 讘讜 讜讗讜诪专 诇讜 讙讚诇, 讜谞诪爪讗 讞讚讜砖讬 转讜专讛 诪讚诪讛 讗讜转诐 讛讻转讜讘 诇爪诪讞讬诐 讜驻专讞讬诐 诇讻谉 转诇诪讬讚讬 讞讻诪讬诐 砖讘讘讘诇 砖注讜砖讬谉 爪诪讞讬诐 讜驻专讞讬诐 讘转讜专讛 讚讬诪讛 讗讜转诐 诇诪诇讗讻讬 讛砖专转 讛诐 讗讜转诐 讛诪诇讗讻讬诐 讛诪诪讜谞讬诐 注诇 讛驻专讞讬诐 讜讛爪诪讞讬诐.
讜讘讗讜驻谉 讗讞专 谞专讗讛 诇讬 讘住"讚 讚专讱 讛诇爪讛 讜讛讜讗 拽专讜讘 讜诪转讬讬砖讘 诇驻讬 讛驻砖讟 讚讛诪诇讗讻讬诐 讬砖 诇讛诐 讻谞驻讬讬诐 讘诪拽讜诐 讬讚讬诐 讜转诇诪讬讚讬 讞讻诪讬诐 砖讘讘讘诇 讛讬讛 讚专讻诐 诇诇讘讜砖 诪诇讘讜砖 注诇讬讜谉 讛谞拽专讗 讘诇砖讜谉 注专讘讬 讘讚"谉 讗砖专 讘讬转 讛讬讚讬诐 砖讘讜 讗专讜讻讬诐 讜驻转讜讞讬诐 讜住专讜讞讬诐 讜诪砖讜诇砖诇讬诐 诇诪讟讛 诪谉 讛讬讚讬诐 讜讚讜诪讬谉 诇讻谞驻讬讬诐 讜讻诇 讚讜专讜转 砖诇驻谞讬谞讜 讛讬讛 诪诇讘讜砖诐 驻讛 注讬专 讘讙讚讗讚 讻讱 讜讙诐 讗谞讗 注讘讚讗 诇讘砖转讬 讘讞转讜谞转讬 讘讙讚 讝讛 讛谞拽专讗 讘讚"谉 讛注砖讜讬讬诐 讘转讬 讬讚讬诐 砖诇讜 讻讱 讜讛诐 诪砖讜诇砖诇讬诐 讜住专讜讞讬诐 讻讻谞驻讬讬诐 诪讛 砖讗讬谉 讻谉 讘讗专抓 讬砖专讗诇 讗讬谉 诇讜讘砖讬诐 讘讚"谉 讝讛 砖讬讚讬讜 讗专讜讻讜转 讜专讞讘讜转 讜诪砖转诇砖诇讬诐 讻讻谞驻讬讬诐 讗诇讗 讬讚讬讜 拽爪专讜转 讜诇讗 讗专讜讻讜转 讜诇讗 专讞讘讜转 讜讙诐 诇讗 驻转讜讞讜转 讜讻讗砖专 诇讜讘砖讬诐 注转讛 讜拽讜专讬谉 讝讛 讙讬讘"讗 讜诇讝讛 讗诪专 '讚旨讜止诪执讬谉 诇职诪址诇职讗植讻值讬 讛址砖旨讈指专值转' 砖讬砖 诇讛诐 讻谞驻讬讬诐.



讜址讛植诇止讗 讻旨职讘指专 谞侄讗直诪址专 "讜职讝指专址拽职转旨执讬 注植诇值讬讻侄诐 诪址讬执诐 讟职讛讜止专执讬诐 讜旨讟职讛址专职转旨侄诐" (讬讞讝拽讗诇 诇讜, 讻讛). 驻讬专讜砖 讘注诇 讻专讞讜 爪专讬讻讬谉 讗谞讜 诇驻专砖 注诇 讟讛专转 诪诪讝专讬诐 讚讗诐 讟讛专讛 讚讟讜诪讗转 诪转 讜讻讬讜爪讗 讗讬谉 讝讛 讘讬讚讬 砖诪讬诐 讗诇讗 讘讬讚讬 讗讚诐 注诇 讬讚讬 讗驻专 驻专讛.
讜诪讛 砖讗诪专 讻旨职砖讈侄讛讜旨讗 讗讜止诪值专 '讗植讟址讛值专 讗侄转职讻侄诐' 讛直讜值讬 讗讜止诪值专 讗址祝 诪执谉 讛址诪旨址诪职讝值专讜旨转 拽砖讗 诪讛讬讻讗 诪砖诪注 讝讛? 讜谞专讗讛 诇讬 讘讚专讱 驻砖讜讟 讚讚专讬砖 讬转讜专讗 讚拽专讗 讚讻转讘 '讗侄转职讻侄诐'.
讜注讜讚 谞专讗讛 诇讬 讘住"讚 讚讬讚讜注 讛诪讘讬讗 诪诪讝专 诇注讜诇诐 驻讜讙诐 讘讗讜转 讗' 讚讬讜"讚 专讗砖谞讛 专讜诪讝转 注诇 诪"讚 [诪讬讬谉 讚讜讻专讬谉] 讚讗讬砖 讜讬讜讚 转讞转讜谞讛 专讜诪讝转 注诇 诪"谉 [诪讬讬谉 谞讜拽讘讬谉] 讚讗砖讛 讜讛讜讗"讜 砖讘谞转讬诐 专讜诪讝 诇讜诇讚 讛谞注砖讛 诪砖谞讬讛诐 讜讛驻讙诐 讛讜讗 诪讻讛 谞诪爪讗 驻讙诐 讛讝谞讜转 讛讜讗 诪讻转 讗诇祝 讜讝讛 专诪讜讝 讘转讬讘转 '讗侄转职讻侄诐' 砖讛讜讗 诪讻转 讗'.



讘旨执砖讈职诇指诪指讗 诇职专址讘旨执讬 诪值讗执讬专, 讛址讬职谞讜旨 讚旨执讻职转执讬讘 "讜职讬指砖讈址讘 诪址诪职讝值专 讘旨职讗址砖讈职讚旨讜止讚" (讝讻专讬讛 讟, 讜). 谞专讗讛 诇讬 讘驻住讜拽 讝讛 谞专诪讝 住讜讚 讟注诐 讛诪诪讝专 讜讛讜讗 讚讗讬转讗 讘砖注专 讛诪爪讜转 诇专讘讬谞讜 讛讗专"讬 讝"诇 (讘驻专砖转 讻讬 转爪讗) 讚谞砖诪讜转 讛诪诪讝专讬诐 讛诐 诪谉 讛诪诇讻讬诐 讛谞拽专讗讬诐 讻诇讬诐 诪讘讞讬谞讛 砖注讚讬讬谉 诇讗 谞讘专专讛 讜谞转拽谞讛 讗诇讗 注讜讚谞讛 诪注讜专讘转 讘住讬讙讬诐 专注讬诐 砖诇 拽诇讬驻讜转 讜诇讻讱 讗住讜专讬诐 诇讘讗 讘拽讛诇 砖讛诐 谞砖诪讜转 讛讘讗讬诐 诪谉 讛诪诇讻讬诐 讗讞专 讛讘讬专讜专 讜讛转讬拽讜谉 砖诇讛诐 注讬讬谉 砖诐.
讜讘讝讛 驻专砖转讬 讘住"讚 专诪讝 讛讻转讜讘 讘讬专诪讬讛 (讬专诪讬讛 讻讚, 讗) 讛执专职讗址谞执讬 讛殖' 讜职讛执谞值旨讛 砖职讈谞值讬 讚旨讜旨讚指讗值讬 转职讗值谞执讬诐 诪讜旨注指讚执讬诐 诇执驻职谞值讬 讛值讬讻址诇 讛殖' 讜讻讜' 讛址讚旨讜旨讚 讗侄讞指讚 转职旨讗值谞执讬诐 讟止讘讜止转 诪职讗止讚 讻执旨转职讗值谞值讬 讛址讘址旨讻只旨专讜止转 讜职讛址讚旨讜旨讚 讗侄讞指讚 转职旨讗值谞执讬诐 专指注讜止转 诪职讗止讚 讗植砖侄讈专 诇止讗 转值讗指讻址诇职谞指讛 诪值专止注址. 讜讛讬讬谞讜 讻讬 讛诪诇讻讬诐 讛谞讝讻专讬诐 讛诐 谞拽专讗讬诐 讻诇讬诐 讻讬讚讜注 讜讛讚讜讚 讛讜讗 拽讚专讛 砖讛讬讗 讻诇讬 讗讱 讚讜讚 砖讘讜 '转职旨讗值谞执讬诐 讟止讘讜止转 诪职讗止讚' 讛讜讗 专诪讝 注诇 讻诇讬诐 讗砖专 讛讜讘专专讜 讜谞转拽谞讜 砖诪讛诐 讘讗讬诐 谞砖诪讜转 讬砖专讗诇 砖注诇讬讛诐 讗诪专 专砖讘"讬 讻诇 讬砖专讗诇 讘谞讬 诪诇讻讬诐 讛诐 (讘讘讗 诪爪讬注讗 拽讬讙:) 讜讛讚讜讚 讛讗讞讚 讗砖专 讘讜 '转职旨讗值谞执讬诐 专指注讜止转 诪职讗止讚 讗植砖侄讈专 诇止讗 转值讗指讻址诇职谞指讛 诪值专止注址' 讛讜讗 专诪讝 注诇 讻诇讬诐 砖谞砖讗专讜 讘诇讬 转拽讜谉 讜讘讬专讜专 砖诪讛诐 讘讗讬诐 谞砖诪讜转 讛诪诪讝专讬诐 砖谞讗讞讝讬诐 讘讛诐 住讬讙讬诐 专注讬诐 砖诇 拽诇讬驻讛 讜诇讻讱 驻住讜诇讬谉 诇讘讗 讘拽讛诇 讜诇讝讛 讗诪专 '讗植砖侄讈专 诇止讗 转值讗指讻址诇职谞指讛 诪值专止注址' 讜诇讻谉 讗砖转 驻讜讟讬驻专 砖专爪转讛 砖讬讘讗 注诇讬讛 讬讜住祝 讛爪讚讬拽 注"讛 讘讬讗讛 讗住讜专讛 专爪转讛 诇诪砖讜讱 讘讗讜转讛 讘讬讗讛 谞砖诪讛 驻住讜诇讛 砖诇 诪诪讝专讬诐 诪讗讜转讜 讛讚讜讚 砖讘讜 转讗谞讬诐 专注讬诐 讜讛讜讗 诇止讗 砖指讈诪址注 讗值诇侄讬讛指 诇执砖职讈讻址旨讘 注执诪指旨讛旨 (讘专讗砖讬转 诇讟, 讬) 讜诇讻谉 讻转讬讘 讘讬讛 讻址旨驻指旨讬讜 诪执讚旨讜旨讚 转址旨注植讘止专职谞指讛 (转讛诇讬诐 驻讗, 讝).
讜讛谞讛 讬砖 讚讜讚 注讜诪讚 注诇 讛讗砖 讘讝讛 诪讜讻专讞 诇讛讬讜转 砖讞专讜专讬转 诪讻讞 讛讗砖 讜讬砖 讚讜讚 谞拽讬 讜讘专 砖讗讬谞讜 注讜诪讚 注诇 讛讗砖 讻讚讬 砖讬砖讞讬专 诪注砖谉 讛讗砖 讜诇讻谉 讚讜讚 砖讛讜讗 诪拽讜诐 诪讜爪讗 谞砖诪讜转 讬砖专讗诇 讬讚诪讛 诇讚讜讚 砖讗讬谞讜 注讜诪讚 注诇 讛讗砖 讜讗讬谉 讘讜 砖讞专讜专讬转 讗讱 讚讜讚 砖讛讜讗 诪拽讜诐 诪讜爪讗 谞砖诪讜转 讛诪诪讝专讬诐 讬讚诪讛 诇讚讜讚 讗砖专 注诇 讛讗砖 砖讬砖 讘讜 砖讞专讜专讬转 讛专讘讛.
讜讝讛讜 砖谞讗诪专 讜职讬指砖址讈讘 诪址诪职讝值专 讘职旨讗址砖职讈讚旨讜止讚 (讝讻专讬讛 讟, 讜) 讞诇拽 转讬讘转 讘职旨讗址砖职讈讚旨讜止讚 诇砖转讬诐 讜拽专讬 讘讛 '讗值砖讈 讚旨讜旨讚' 专爪讜谞讜 诇讜诪专 讚讜讚 砖砖讜诇讟 讘讜 讛讗砖 砖讛讜讗 诪诇讜讻诇讱 讘砖讞专讜专讬转 讛专讘讛 讚讻谉 讛讜讗 诪拽讜诐 诪讜爪讗 谞砖诪讜转 讛诪诪讝专讬诐 砖讛讜讗 诪谉 讻诇讬诐 砖诪注讜专讘讬诐 讘住讬讙讬诐 专注讬诐 砖讛诐 讚讬谞讬诐 拽砖讬诐 诪讗讚. 讙诐 谞专讗讛 诇讬 讚谞专诪讝 讘'讗址砖职讈讚旨讜止讚' [315] 砖讛讜讗 诪住驻专 砖讟"讜 讻诪谞讬谉 讝' 驻注诪讬诐 讗讚诐 [45脳7=315] 砖讛诐 讝' 诪诇讻讬诐 砖讻诇 讗讞讚 谞拽专讗 讗讚诐 讜讝讛 讛讞诇拽 讛砖讗专 讘诇讬 转讬拽讜谉 砖诪诪谞讜 讛诪诪讝专讬诐 讛讜讗 讻诇讜诇 诪讻诇 讝' 驻注诪讬诐 讗讚诐 砖讛诐 砖讟"讜 讻诪谞讬谉 '讗址砖职讈讚旨讜止讚'.





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讘讬谉 讜讻讜' 讜爪"诇 讚砖谞讬 诪拽讜诪讜转 讛谉. 注讬讬谉 注讬专讜讘讬谉 讚祝 讬讟 注"讗 转讚"讛 讗诐 讘讬谉 讛谞讛专讜转:





驻谞讬 讬讛讜砖注

注"讘 转"专 讙专 谞讜砖讗 诪诪讝专转 讚讘专讬 专讘讬 讬讜住讬 讜驻专砖"讬 砖讛讜诇讚 诪诪讝专. 讜诇讻讗讜专讛 谞专讗讛 讘讻讜讜谞转 专砖"讬 讝"诇 诪砖讜诐 讚讘住诪讜讱 讗讬驻住拽讗 讛诇讻转讗 讛诇讻转讗 讻专讘讬 讬讜住讬 讜拽讬"诇 谞诪讬 诇注讬诇 住"驻 讛讗讜诪专 讚讛诇讻讛 讻专讘讬 讟专驻讜谉 讚讬讻讜诇讬谉 诪诪讝专讬诐 诇讟讛专 注"讬 砖驻讞讛 讚讜拽讗 诪砖诪注 讚注"讬 讙讬专讜转 诇讗 诇讻讱 讛讜爪专讱 专砖"讬 讝"诇 诇驻专砖 讚诇专讘讬 讬讜住讬 谞诪讬 讛讜诇讚 诪诪讝专 讻讱 谞专讗讛 诇讻讗讜专讛 讗诇讗 讚讬讜转专 谞专讗讛 讚讙讬专住转 专砖"讬 讝"诇 讘讙讜驻讗 讚讘专讬讬转讗 讛讻讬 讛讜讗 讜讻讚诪砖诪注 诇注讬诇 讘驻专拽 讛讗讜诪专 讚祝 住"讜 讜讻讙讬专住转 诪讛专砖"讗 讝"诇 讜讚诇讗 讻诪讛专砖"诇 讜讻谉 谞专讗讛 诇讛讚讬讗 诪诇砖讜谉 讛专讬"祝 讜讛专讗"砖 讝"诇 讘砖诪注转讬谉 讜讘注讬拽专 诇砖讜谉 专砖"讬 讝"诇 讚讟注诪讗 讚专讘讬 讬讜住讬 讚讛讜讬 诪诪讝专 诪砖讜诐 讚讻转讬讘 诇讜 讛诇讱 讗讞专 驻住讜诇讜 讜讻讘专 讛讗专讻转讬 讘驻专拽 讛讗讜诪专:


专砖"讬 讘讚"讛 讞诪砖讛 拽讛诇讬 讻转讬讘讬 讜拽讛诇 讚讙讘讬 驻爪讜注 讚讻讗 诇讗 讞砖讬讘 讚诇讗讜 讘驻住讜诇讬 讬讜讞住讬谉 诪砖转注讬. 讜讛转讜住驻讜转 讻转讘讜 讘砖诐 专"讬 诪砖讜诐 讚诇讗 砖讬讬讱 讘讬讛 拽讛诇 讜讻讜讜谞转诐 讚谞讛讬 讚讗讬爪讟专讬讱 诇诪讬讻转讘 讘讬讛 拽讛诇 讛' 诇诪讬砖专讗 驻爪讜注 讚讻讗 讘讙讬讜专转 讜讘谞转讬谞讛 讻讚讗讬转讗 诇讛讚讬讗 讘驻专拽 讛注专诇 讗驻"讛 讻讬讜谉 讚诇讗 讚诪讬讗 诇讛谞讱 诇讗 诪讬讬转专 讘讛 拽专讗 讚讗讬爪讟专讬讱 诇诪讬讻转讘 讘讗驻讬 谞驻砖讛 诪砖讗"讻 讛谞讱 讚讻讜诇讛讜 讻讬 讛讚讚讬 谞讬谞讛讜 诇注谞讬谉 讚专砖转 讘拽讛诇 讛' 讻诪讜 砖讗讘讗专 讜诇驻专砖"讬 诇讗 砖讬讬讱 诇诪讬讻转讘 驻爪讜注 讚讻讗 讘讞讚 拽专讗 讘讛讚讬 讛谞讱 讻讬讜谉 讚诇讗 讚诪讬讗 诇讛讜 讻诇诇 讻谉 谞"诇 讘驻专砖"讬 讜转讜住驻讜转. 诪讬讛讜 讘讞讬讚讜砖讬 讛专讬讟讘"讗 讝"诇 诪爪讗转讬 砖讻转讘 讘砖诐 讛专讗讘"讚 讝"诇 讚讜讚讗讬 讞砖讬讘 拽讛诇 讛' 讚驻爪讜注 讚讻讗 讗诇讗 讚拽讛诇 讛' 讚诪爪专讬 讜讗讚讜诪讬 诇讗 拽讞砖讬讘 讻讬讜谉 讚诇讛转讬专讗 讻转讘讬讛 专讞诪谞讗 讜诇注谞"讚 谞专讗讛 诇讛讜住讬祝 讟注诐 诇砖讘讞 讻讬讜谉 讚讗讬爪讟专讬讱 诇诪讬讻转讘 讛转讬专讗 讘讚讜专 砖诇讬砖讬 讗讬爪讟专讬讱 诇诪讬讻转讘 讘讬讛 讘拽讛诇 讛' 讘讗驻讬 谞驻砖讛 讚讗诇"讻 讛"讗 讚诇讗 砖专讬讗 专讞诪谞讗 讘讚讜专 砖诇讬砖讬 讗诇讗 讘拽讛诇 讬砖专讗诇 讜诇讗 讘拽讛诇 讻讛讜谞讛 诪砖讗"讻 讛砖转讗 讚讻转讬讘 讘讬讛 讬讘讗 诇讛诐 讘拽讛诇 讛' 讘讗驻讬 谞驻砖讛 诪砖诪注 诇讛讚讬讗 讚讗祝 讘拽讛诇 讻讛讜谞讛 砖专讬 讻讚驻专讬砖讬转 讘住诪讜讱 讚讻诇 讛讬讻讗 讚讻转讬讘 拽讛诇 讛' 住转诪讗 讞讚 讝讬诪谞讗 诪砖诪注 讚讗讬讬专讬 讘拽讛诇 讻讛讜谞讛 讜讗祝 注诇 讙讘 讚诇驻"讝 讗讬讻讗 诇诪讬讚拽 讗讬驻讻讗 讗"讻 讘诪爪专讬 专讗砖讜谉 讜砖谞讬 诪谞讗 诇谉 讚讗住讜专讬 讘讬砖专讗诇 讚诇诪讗 诇讗 讗住专讛 专讞诪谞讗 讗诇讗 讘拽讛诇 讻讛讜谞讛 讛讗 诇讬转讗 讚诇注谞讬谉 讗讬住讜专讗 讜讚讗讬 讚讘专 讛诇诪讚 诪注谞讬谞讜 讛讜讗 讜讬诇驻讬谞谉 讞讚讗 诪讗讬谞讱 讻讚诪讜讻讞 讘砖诪注转讬谉 讜讚讜"拽:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讙诪'. 拽讛诇 讙专讬诐 诇讗 讗讬拽专讬 拽讛诇.
诇讻讗讜专讛 爪"讘 讘讻诇 讛住讜讙讬讗 讚讛专讬 诇讗 爪专讬讱 诪拽讜专 诪讬讜讞讚 讚讙专 讞讬讬讘 讘讻诇 诪爪讜讛 讜诪爪讜讛 讗诇讗 驻砖讬讟讗 讚诪讻讬讜谉 讚讛讜讗 谞转讙讬讬专 讬砖 诇讜 拽讚讜砖转 讬砖专讗诇 讙诪讜专讛 讜讞讬讬讘 讘讻诇 讛诪爪讜转 讻讬砖专讗诇 诪诇讬讚讛. 讜讗"讻 诇诪讛 爪专讬讱 讙讝讛"讻 诪讬讜讞讚转 讻讚讬 诇讗住讜专 讙专 讘诪诪讝专转. 讜谞专讗讛 诇讘讗专 讚讗讬谉 讛讗讬住讜专 讚诪诪讝专 转诇讜讬 讘拽讚讜砖转 讬砖专讗诇 讘诇讘讚 讗诇讗 讙诐 讘讞诇讜转 砖诐 拽讛诇 讜诪砖驻讞讛. 讚讛讬讬谞讜, 讚讬砖 讞诇讜转 砖诐 诪砖驻讞转 讻讛讜谞讛, 诪砖驻讞转 诇讜讬讛, 讜诪砖驻讞转 讬砖专讗诇 讜讞诇讜转 砖诐 讛诪砖驻讞讛 讛讝讗转 拽砖讜专讛 诇砖诐 拽讛诇 讘转讜专讛 讜诇讗讬住讜专 讚诇讗 讬讘讗 诪诪讝专 讘拽讛诇 讛'. 讜诇驻讬 专讘讬 讬讜住讬 讗讬谉 诇讙专 讞诇讜转 砖诐 诪砖驻讞讛 讜诇讻谉 诇讗 谞讻诇诇 讘诪诇转 "拽讛诇" 讘驻住讜拽 讚诇讗 讬讘讜讗 诪诪讝专 讘拽讛诇 讛' 讜诪诪讬诇讗 讙专 谞讜砖讗 诪诪讝专转.
讙诪'. 讜专讘讬 讬讛讜讚讛 讜讻讜' 讗讬讬转专 诇讬讛 诇拽讛诇 讙专讬诐.
讬砖 诇讘讗专 讗转 讛诪讜砖讙 讚拽讛诇 讙专讬诐 讘讘' 讗谞驻讬: 讗) 专讘讬 讬讛讜讚讛 讞讬讚砖 讚讬砖 讞诇讜转 砖诐 诪讬讜讞讚转 砖诇 诪砖驻讞转 讙专讬诐. 讻诇讜诪专, 讗注"驻 讚讗讬谉 拽讜专讘讛 讘讬谉 讙专 讗讞讚 诇讙专 讗讞专, 诪"诪 讻讜诇诐 谞讻诇诇讬诐 讘讞诇讜转 砖诐 拽讛诇 讜诪砖驻讞转 讙专讬诐 讜讞诇 注诇 讛讙专讬诐 讛讗讬住讜专 讚诇讗 讬讘讜讗 诪诪讝专 讘拽讛诇 讛'. 讘) 讛讗 讚讙专讬诐 讗讬拽专讬 拽讛诇 诪诇诪讚 讚讛诐 讻诇讜诇诐 讘诪砖驻讞转 讜拽讛诇 讬砖专讗诇. 讜讬砖 诇讛讘讬讗 住诪讱 诇爪讚 讛砖谞讬 诪砖讬讟转 讛专诪讘"诐 (驻专拽 讚 诪讛诇讻讜转 讘讬讻讜专讬诐 讛诇"讙) 讚讙专 诪讘讬讗 讘讬讻讜专讬诐 讜拽讜专讗, 讜讝"诇 讛讙专 诪讘讬讗 讜拽讜专讗 砖谞讗诪专 诇讗讘专讛诐 讗讘 讛诪讜谉 讙讜讬诐 谞转转讬讱 讛专讬 讛讜讗 讗讘 讻诇 讛注讜诇诐 讻讜诇讜 砖谞讻谞住讬谉 转讞转 讻谞驻讬 砖讻讬谞讛, 讜诇讗讘专讛诐 讛讬转讛 讛砖讘讜注讛 转讞诇讛 砖讬讬专砖讜 讘谞讬讜 讗转 讛讗专抓 注讻"诇. 讜讻谉 讗讬转讗 讘转砖讜讘讜转 讛专诪讘"诐 (住讬诪谉 专爪讙) 讚讙专 讬讻讜诇 诇讛转驻诇诇 讘诇砖讜谉 讚讗诇讜拽讬谞讜 讜讗诇讜拽讬 讗讘讜转讬谞讜. 讜诪砖诪注 诪讻诇 讝讛 讚讙专 谞讻谞住 诇诪砖驻讞转 讜拽讛诇 讬砖专讗诇.
讜谞专讗讛 讚讛爪讚 讛讝讛 讘讜讚讗讬 注讜诇讛 诪讚讘专讬 讛讙诪' 讘讗讬讘注讬转 讗讬诪讗, 讜讝"诇 讜讟注诪讬讛 讚专讘讬 讬讛讜讚讛 诪讛讻讗 讛拽讛诇 讞讜拽讛 讗讞转 诇讻诐 讜诇讙专 讛讙专 注讻"诇. 讻诇讜诪专 讚讗讬谉 "拽讛诇" 诪讬讜讞讚 诇专讘讜转 拽讛诇 讙专讬诐 讗诇讗 讚讙专讬诐 谞讻诇诇讬诐 讘驻住讜拽 "讛拽讛诇 讞讜拽讛 讗讞转 诇讻诐 讜诇讙专 讛讙专". 讜诇驻讬"讝 讬讜爪讗 讚讛住讘专讗 讚专讘讬 讬讛讜讚讛 讛讜讗 讚讙专讬诐 讻诇讜诇讬诐 讘拽讛诇 讜诪砖驻讞转 讬砖专讗诇.
讙诪'. 讜专讘讬 讬讛讜讚讛 讻讛谞讬诐 讜诇讜讬诐 诪讞讚 拽讛诇 谞驻拽讬.
谞诪爪讗 讚谞讞诇拽讜 讛转谞讗讬诐 讛讗诐 讻讛谞讬诐 讜诇讜讬诐 谞诇诪讚讬诐 诪讞讚 拽讛诇 讗讜 诪转专讬 拽讛诇讬. 讜谞专讗讛 诇讘讗专 讚讬住讜讚 讛诪讞诇讜拽转 讛讜讗 讛讗诐 讞诇讜转 讻讛讜谞讛 讜讞诇讜转 诇讜讬讬讛 讛讜讜 讘' 讞诇讜讬讜转 砖讜谞讜转 诇讙诪专讬 讜讗"讻 爪专讬讻讬 讘' 拽讛诇讬, 讗讜"讚 讚讬砖 诇讻讛谉 讞诇讜转 砖诐 诇讜讬讬讛 讗诇讗 讚讬砖 诇讜 拽讚讜砖讛 谞讜住驻转 砖诇 讻讛讜谞讛, 讜讗"讻 讬转讻谉 讚讞讚 拽讛诇 住讙讬 诇砖谞讬讛诐.9
讜讘注谞讬谉 讛讝讛 注讬讬谉 讘讘讻讜专讜转 (诪讝.) 讚讞讬诇拽 讘谞讜讙注 诇驻讚讬讜谉 讛讘谉 讘讬谉 讘转 诇讜讬 讚谞转注讘专讛 诪讙讜讬 诇讘讬谉 讘转 讻讛谉 讚谞转注讘专讛 诪讙讜讬, 讜讝"诇 讗诪专 专讘 讗讚讗 讘专 讗讛讘讛 诇讜讬讬讛 砖讬诇讚讛 讘谞讛 驻讟讜专 诪讛' 住诇注讬诐 讜讻讜' 讚讗讬注讘专 诪注讜讘讚 讻讜讻讘讬诐 讜讻讜' 讗诇讗 讻讛谞转 讻讬讜谉 讚讗讬 讘注讬诇 诇讛 讛讜讬讗 讝专讛 注讻"诇. 讚讛讬讬谞讜, 讚诇讜讬讛 讚谞讘注诇讛 诇讙讜讬 诇讗 谞转讞诇诇讛 诪拽讚讜砖转 诇讜讬讛 诇注讜诪转 讻讛谞转 讚谞讘注诇讛 诇讙讜讬 讛讜讬讗 诇讛 讝专讛 讜诇讻谉 讘谞讛 讞讬讬讘 讘驻讚讬讜谉 讛讘谉. 讜诪砖诪注 诪讛讙诪' 讚讗讬谉 讘讻讛谞转 拽讚讜砖转 诇讜讬讛. 讗诪谞诐 注讬讬谉 讘转讜住' (讚"讛 讗诇讗 讻讛谞转 讻讬讜谉 讚讗讬讘注讬诇讛 诇讬讛 讛讜讬讗 诇讛 讝专讛) 讚谞转拽砖讜 讘讝讛 讜讘讬讗专讜 讜讝"诇 讜讗驻讬' 拽讚讜砖转 诇讜讬讛 驻拽注讛 诪讬谞讛 讜讙专注讛 诪诇讜讬讛 讗砖转 讻讛谉 砖谞砖讘讬转 讚讗注"讙 讚诪讬驻住诇讗 诪转专讜诪讛 诇讗 驻拽注讛 诪讬谞讛 拽讚讜砖转讛 诇注谞讬谉 讛' 住诇注讬诐 讗讘诇 讻讛谞转 讚拽讚讜砖转讛 诪讙讜驻讛 讗转讬讗 讻砖诪转讞诇诇转 驻拽注讛 拽讚讜砖转讛 诇讙诪专讬 注讻"诇. 讻诇讜诪专, 讚讗注"驻 讚讬砖 诇讻诇 讻讛谞转 拽讚讜砖转 诇讜讬讛, 诪"诪 讻砖讞诇 诪驻拽讬注 砖诇 拽讚讜砖转 讛讻讛讜谞讛 讗讝讬 讙诐 拽讚讜砖转 讛诇讜讬讬讛 驻拽注. 讛专讬 讚讛转讜住' 谞拽讟讜 讚讬砖 诇讻讛谞转 拽讚讜砖转 诇讜讬讛, 讗诇讗 讚拽讚讜砖转 讻讛讜谞讛 讜拽讚讜砖转 诇讜讬讛 砖讘讛 转诇讜讬讬诐 讝讛 讘讝讛 讜讗讬谉 讞讬诇讜诇 诇讞爪讗讬谉.10
讜注讜讚 讬砖 诇注讬讬谉 讘讝讛 讘谞讜讙注 诇讚讬谉 讚注讝专讗 拽谞住 讗转 讛诇讜讬诐 诇转转 诪注砖专 专讗砖讜谉 诇讻讛谞讬诐, 讚谞讞诇拽讜 讛专讗砖讜谞讬诐 讘讙讚专 讛拽谞住 讛讝讛 讛讗诐 讛讜讗 诇讚讜专讜转 讗讜 诇讗. 讚讻转讘 讛专诪讘"诐 (驻专拽 讗 诪讛诇讻讜转 诪注砖专 讛诇"讚) 讜讝"诇 讜注讝专讗 拽谞住 讗转 讛诇讜讬诐 讘讝诪谞讜 砖诇讗 讬转谞讜 诇讛谉 诪注砖专 专讗砖讜谉 讗诇讗 讬谞转谉 诇讻讛谞讬诐 诇驻讬 砖诇讗 注诇讜 注诪讜 诇讬专讜砖诇讬诐 注讻"诇, 讻诇讜诪专 讚讛拽谞住 讞诇 专拽 讘讝诪谉 注讝专讗. 讗讘诇 谞专讗讛 诪讚讘专讬 讛转讜住' (讬讘诪讜转 驻讜: 转讜讚"讛 诪专 住讘专) 讚讛拽谞住 讛讜讗 诇注讜诇诐.11 讜讬转讻谉 讚讛专诪讘"诐 诪讜讻专讞 讛讬讛 诇讜诪专 讚讛拽谞住 讛讬讛 专拽 诇讝诪谉 诪讜讙讘诇 讚讗诇"讻 讛拽谞住 讛讬讛 谞讞砖讘 讻注拽讬专转 讚讘专 诪谉 讛转讜专讛 讘拽讜"注. 讜诇驻讬"讝 讬"诇 讚讛转讜住' 谞拽讟讜 讚诪讻讬讜谉 讚讻诇 讻讛谉 讻讜诇诇 讘转讜讻讜 讞诇讜转 拽讚讜砖转 诇讜讬讛 讗讝讬 讗讬谉 讛拽谞住 谞讞砖讘 讻注拽讬专转 讚讘专 诪谉 讛转讜专讛 讜注讝专讗 讛讬讛 讬讻讜诇 诇转拽谉 诇转转 诪注砖专 专讗砖讜谉 诇讻讛谉 诇讚讜专讜转.12
讜讻诪讜"讻 谞讞诇拽讜 讛专讗砖讜谞讬诐 讘讻讛谉 讚注讘讚 注讘讜讚转 讛诇讜讬讬诐 讘讘讬转 讛诪拽讚砖. 讚讻转讘 讛专诪讘"诐 (驻专拽 讙 诪讛诇讻讜转 讻诇讬 讛诪拽讚砖 讛诇"讬-讛诇讬"讗) 讜讝"诇 讜讻砖诐 砖讛诇讜讬诐 诪讜讝讛专讬谉 砖诇讗 诇注讘讜讚 注讘讜讚转 讛讻讛谞讬诐, 讻讱 讛讻讛谞讬诐 诪讜讝讛专讬谉 砖诇讗 诇注讘讜讚 注讘讜讚转 讛诇讜讬诐 砖谞讗诪专 讙诐 讛诐 讙诐 讗转诐, 讜讻谉 讛诇讜讬诐 注爪诪诐 诪讜讝讛专讬诐 砖诇讗 讬注砖讛 讗讞讚 诪诇讗讻转 讞讘讬专讜, 砖诇讗 讬住讬讬注 讛诪砖讜专专 诇砖讜注专 讜诇讗 讛砖讜注专 诇诪砖讜专专 砖谞讗诪专 讗讬砖 讗讬砖 注诇 注讘讜讚转讜 讜讗诇 诪砖讗讜. 诇讜讬诐 砖注讘讚讜 注讘讜讚转 讛讻讛谞讬诐 讗讜 砖住讬讬注 诇讜讬 讘诪诇讗讻讛 砖讗讬谞讛 诪诇讗讻转讜 讞讬讬讘讬谉 诪讬转讛 讘讬讚讬 砖诪讬诐 砖谞讗诪专 讜诇讗 讬诪讜转讜, 讗讘诇 讻讛谉 砖注讘讚 注讘讜讚转 诇讜讬 讗讬谞讜 讘诪讬转讛 讗诇讗 讘诇讗 转注砖讛 注讻"诇. 讛专讬 讚诇驻讬 讛专诪讘"诐 诇讜讬 讚注讘讚 注讘讜讚转 讻讛谞讬诐 讞讬讬讘 诪讬转讛 讘讬讚讬 砖诪讬诐, 讗讘诇 讻讛谉 砖注讘讚 注讘讜讚转 诇讜讬 注讘专 讘讗讬住讜专 诇讗讜 讘注诇诪讗 讘诇讬 讛注讜谞砖 讚诪讬转讛 讘讬讚讬 砖诪讬诐. 讜讛砖讬讙 注诇讬讜 讛专讗讘"讚 讚讙诐 讻讛谉 讚注讘讚 注讘讜讚转 讛诇讜讬 讞讬讬讘 诪讬转讛 讘讬讚讬 砖诪讬诐, 讜讝"诇 讗讘诇 讻讛谉 砖注讘讚 注讘讜讚转 诇讜讬, 讗"讗 讜讛诇讗 讻讘专 谞讗诪专 讜诇讗 讬诪讜转讜 讙诐 讛诐 讙诐 讗转诐 讜讘住驻专讬 谞诪讬 讛讻讬 讚专讬砖 诇讬讛 诇注讜谞砖 讜讗讝讛专讛 注讻"诇. 讜讬转讻谉 讚谞讞诇拽讜 讛讗诐 拽讚讜砖转 讻讛讜谞讛 讻讜诇诇转 讘转讜讻讜 拽讚讜砖转 诇讜讬讛. 讚诇驻讬 讛专诪讘"诐 讻讛谉 讗讬谞讜 谞讞砖讘 讻讝专 讘谞讜讙注 诇注讘讜讚转 讛诇讜讬诐 讚讛专讬 讛讻讛谉 讻讜诇诇 讘转讜讻讜 拽讚讜砖转 讛诇讜讬讛,13 讗讘诇 诇驻讬 讛专讗讘"讚 讻诪讜 讚诇讜讬 讗讬谞讜 砖讬讬讱 诇注讘讜讚转 讛讻讛谉 讻诪讜"讻 讻讛谉 讗讬谞讜 砖讬讬讱 诇注讘讜讚转 讛诇讜讬 讜诇讻谉 注讜谞砖诐 砖讜讛.
讜注讜讚 讬砖 诇讛讘讬讗 专讗讬讬讛 讚讻讛谞讬诐 讛讜讜 诇讜讬讬诐 注诐 拽讚讜砖讛 谞讜住驻转 诪讛讬诇拽讜讟 砖诪注讜谞讬. 讚讛转讜专讛 讗讜诪专转 (讚讘专讬诐 驻专拽 讬讞 驻住讜拽 讗) 讜讝"诇 诇讗 讬讛讬讛 诇讻讛谞讬诐 讛诇讜讬诐 讻诇 砖讘讟 诇讜讬 讞诇拽 讜谞讞诇讛 注诐 讬砖专讗诇 讗砖讬 讛' 讜谞讞诇转讜 讬讗讻诇讜谉 注讻"诇. 讜讗讬转讗 讘讬诇拽讜讟 (砖诐) 讜讝"诇 诇讗 讬讛讬讛 诇讻讛谞讬诐 讛诇讜讬诐, 讘讗专讘注讛 讜注砖专讬诐 诪拽讜诪讜转 谞拽专讗讜 讻讛谞讬诐 诇讜讬诐 爪驻讛 诪砖讛 讘专讜讞 讛拽讚砖 砖注讝专讗 注讜诇讛 诪讘讘诇 诇讬专讜砖诇讬诐 讜讛讜讗 诪讘拽砖 诇讜讬诐 砖讬讗诪专讜 砖讬专讛 讜诇讗 讬诪爪讗诐 砖谞讗诪专 讜诪讘谞讬 诇讜讬 诇讗 诪爪讗转讬 砖诐, 讜讛讜讗 诪注诪讬讚 讻讛谞讬诐 讜讗讜诪专讬诐 砖讬专讛, 讗诪专讜 诇讜 诪讚注转讱 注砖讬转 讻讱 讗"诇 诪砖讛 诇诪讚谞讬 诇讗 讬讛讬讛 讜讙讜' 注讻"诇. 讜诪讝讛 讚诇驻讬 讛诪讚专砖 注讝专讗 讛讘讬讗 专讗讬讬讛 讚讻讛谉 讬讻讜诇 诇砖讬专 诪讛驻住讜拽 讚讻讛谞讬诐 讗讬拽专讬 诇讜讬讬诐 讬讜爪讗 讚讻诇 讻讛谉 讻讜诇诇 讘转讜讻讜 讞诇讜转 拽讚讜砖转 诇讜讬讬讛.14
注讚 讻讗谉 讘讬讗专谞讜 讚讛诪讞诇讜拽转 讘讙诪' 讛讗诐 讻讛谞讬诐 讜诇讜讬讬诐 讛讜讜 讞讚 拽讛诇 讗讜 转专讬 拽讛诇讬诐 砖讜谞讬诐 转诇讜讬讛 讘砖讗诇讛 讛讗诐 讬砖 诇讻讛谉 拽讚讜砖转 诇讜讬讬讛 讗讜 诇讗. 讗诪谞诐 讬转讻谉 讚讗驻讬' 讗诐 讗讬谉 诇讻讛谉 拽讚讜砖转 诇讜讬讬讛 讜讻讛谉 谞讞砖讘 讻讝专 讘谞讜讙注 诇注讘讜讚转 讛诇讜讬, 诪"诪 注讚讬讬谉 讬砖 诇讛诐 讞诇讜转 讚讬谉 诪砖驻讞讛 讜拽讛诇 讗讞转. 讚讛专讬 讬砖 诇讛诐 讗讜转讛 谞讞诇讛 讘讗专抓 讬砖专讗诇, 讚讛讬讬谞讜 诪"讞 注专讬 讛诇讜讬讬诐. 讜讙诐 讬砖 诇讛诐 讗讜转讜 讗讘谉 讗讞转 讘讞讜砖谉 砖讻转讜讘 注诇讬讜 "诇讜讬". 讜讬"诇 讚讗注"驻 讚讞诇讜拽讬诐 讛诐 讘注谞讬讬谞讬 拽讚讜砖讛 诪"诪 讛讜讜 讞诇拽 诪讗讜转讜 砖讘讟 讜诪讗讜转讛 诪砖驻讞讛 讜诇讻谉 住讙讬 讘拽讛诇 讗讞讚 诇砖谞讬讛诐.
讜诇驻讬"讝 讬"诇 讚讘讚讬讜拽 讘谞拽讜讚讛 讛讝讗转 谞讞诇拽讜 讘' 讛讚注讜转 讘讙诪'. 讚专讘讬 讬讛讜讚讛 讚谞拽讟 讚讻讛谞讬诐 讜诇讜讬诐 诪讞讚 拽讛诇 谞驻拽讗 住讘讜专 讚讛讗讬住讜专 诇讘讜讗 讘拽讛诇 转诇讜讬 讘讞诇讜转 讚讬谉 诪砖驻讞讛, 讜诪讻讬讜谉 讚讬砖 诇讻讛谉 讜诇讜讬 讞诇讜转 讚讬谉 诪砖驻讞讛 讗讞转 爪专讬讱 专拽 讞讚 拽讛诇. 讗诪谞诐 专讘讬 讬讜住讬 讚住讘讜专 讚转专讬 拽讛诇讬 谞讬谞讛讜 谞拽讟 讚讛讗讬住讜专 诇讘讜讗 讘拽讛诇 转诇讜讬 讘讞诇讜转 砖诐 拽讚讜砖讛 讜诪讻讬讜谉 讚讬砖 诇讻讛谉 讜诇讜讬 讘' 讞诇讜讬讜转 拽讚讜砖讛 砖讜谞讜转, 讗讝讬 爪专讬讻讬诐 驻住讜拽 诪讬讜讞讚 诇讻诇 讗讞讚.
讙诪'. 讜讗讬讘注讬转 讗讬诪讗 讛"谞 转专讬 拽讛诇讬 谞讬谞讛讜, 诪诪讝专 讘砖转讜拽讬 讜砖转讜拽讬 讘讬砖专讗诇 诪讞讚 拽讛诇 谞驻拽讗 讜讻讜' 讜讗讬讘注讬转 讗讬诪讗 讛谞讬 谞诪讬 转专讬 拽讛诇讬 谞讬谞讛讜.
讘注谞讬谉 诪诪讝专 讜住驻拽 诪诪讝专
讗
讘讛讬转专 住驻拽 诪诪讝专 诇诪诪讝专转 讜讬砖专讗诇讬转
讬砖 讘' 讚注讜转 讘讙诪' 讛讗诐 讬砖 驻住讜拽 讗讞讚 讛诪诇诪讚 讚诪诪讝专 诪讜转专 讘砖转讜拽讬 讜讙诐 讚砖转讜拽讬 诪讜转专 讘讬砖专讗诇讬转, 讗讜"讚 爪专讬讻讬 讘' 驻住讜拽讬诐. 讜讬诇"注 讘讘讬讗讜专 讛诪讞诇讜拽转.
讜谞专讗讛 砖讘转讞讬诇讛 爪专讬讱 诇讘讗专 讗转 注爪诐 讛讚讬谉 讚住驻拽 诪诪讝专 诪讜转专 讙诐 讘诪诪讝专转 讜讚讗讬 讜讙诐 讘讬砖专讗诇讬转. 讚讛专讬 诇讻讗讜专讛 讬"诇 讚诪诪"谞, 讗诐 住驻拽 诪诪讝专 讚讬谞讜 讻诪诪讝专 讗讝讬 专讗讜讬 诇讛讬讜转 讗住讜专 诇讬砖专讗诇讬转 讜讗诐 讚讬谞讜 讻讬砖专讗诇 讗讝讬 专讗讜讬 诇讛讬讜转 讗住讜专 讘诪诪讝专转. 讜讛讬讗讱 诪拽讬诇讬谉 讘讚讬谉 住驻拽 诪诪讝专 讘讗讜驻谉 讚转专转讬 讚住转专讬. 讜讛谞讛 讬砖 诇讛注讬专 讚讛诪讙讬讚 诪砖谞讛 (驻专拽 讟讜 诪讛诇讻讜转 讗讬住讜专讬 讘讬讗讛 讛诇讬"讘) 谞拽讟 讗诇讬讘讗 讚讛专诪讘"诐 讚诪讚讗讜专讬讬转讗 住驻拽 诪诪讝专 诪讜转专 讘拽讛诇 讬砖专讗诇 讗讱 讗住讜专 讘诪诪讝专转 讗驻讬' 诪讚讗讜专讬讬转讗. 讜讛住讘专讗 讛讜讗 讻谞"诇, 讚诪讻讬讜谉 讚住驻拽 诪诪讝专 诪讜转专 诇讬砖专讗诇讬转 专讜讗讬诐 讚讚讬谞讜 讻讬砖专讗诇 讜诇讻谉 讗住讜专 讘诪诪讝专转. 讗讱 专讜讘 讛专讗砖讜谞讬诐 谞拽讟讜 讻专讛讬讟转 诇砖讜谉 讛讙诪' 讚住驻拽 诪诪讝专 诪讜转专 讙诐 诇讬砖专讗诇讬转 讜讙诐 诇诪诪讝专转 讜爪"注 讘讝讛 讻谞"诇.
讜谞专讗讛 讚讛转砖讜讘讛 诇拽讜砖讬讗 讛讝讗转 转诇讜讬讛 讘诪讞诇讜拽转 讛专讗砖讜谞讬诐 讘讚讬谉 住驻拽 讚讗讜专讬讬转讗 讚注诇诪讗. 讚讛专讬 讬讚讜注 砖讬讟转 讛专诪讘"诐 讚住驻拽 讚讗讜专讬讬转讗 诇拽讜诇讗 诪讚讗讜专讬讬转讗 (注讬讬谉 诇诪砖诇 驻专拽 讟 诪讛诇讻讜转 讟讜诪讗转 诪转 讛诇讬"讘), 讜讛专砖讘"讗 (讻讗谉 讚"讛 诪诪讝专 讜讚讗讬) 讘讬讗专 讚讛诪拽讜专 砖诇 讛专诪讘"诐 讛讜讗 诪讛住讜讙讬讗 砖诇谞讜 讚住驻拽 诪诪讝专 诪讜转专. 讬讜爪讗 讚诇驻讬 讛专诪讘"诐 讛讚讬谉 砖诇 住驻拽 诪诪讝专 诇拽讜诇讗 讞诇 诪讚讬谉 讛讻诇诇讬 讚讛讜诇讻讬谉 诇拽讜诇讗 讘住驻讬拽讜转 讚讗讜专讬讬转讗. 讜诇驻讬"讝 诇讻讗讜专讛 讬讜爪讗 讚讗祝 讛讚讬谉 讚注诇诪讗 讚住驻拽 讚讗讜专讬讬转讗 诇拽讜诇讗 讞诇 讙诐 讘讗讜驻谉 讚转专转讬 讚住转专讬 讻诪讜 讛讚讬谉 讘住驻拽 诪诪讝专. 讜爪"诇 讚住驻拽 讚讗讜专讬讬转讗 诇拽讜诇讗 讞诇 诪讚讬谉 讛讻专注讛 讜讛谞讛讙讛 讜诇讗 诪讚讬谉 讘讬专讜专. 讻诇讜诪专 讚讛讚讬谉 讚住驻拽 讚讗讜专讬讬转讗 诇拽讜诇讗 讗讬谞讜 诪讙讚讬专 讗转 讛讞驻爪讗 讻讞驻爪讗 讚讛转讬专讗, 讗诇讗 讚讛讞驻爪讗 谞砖讗专 讘讞诇讜转 砖诐 住驻拽, 讗诇讗 讚讬砖 讙讝讛"讻 讚诪讻专讬注讬谉 讜谞讜讛讙讬谉 诇拽讜诇讗 讻诇 驻注诐 讚讬砖 砖讗诇转 住驻拽. 讜诪讻讬讜谉 讚讛讛讻专注讛 讛讝讗转 讗讬谞讛 诪讙讚讬专讛 讜诪讘专专转 讗转 注爪诐 讛讞驻爪讗 讻诪讜转专 诪砖讜"讛 谞讬转谉 诇谞讛讜讙 讻诇 驻注诐 诇拽讜诇讗 讗驻讬' 讗诐 讛讛讻专注讛 讛专讗砖讜谞讛 诇拽讜诇讗 住讜转专转 讗转 讛讛讻专注讛 讛砖谞讬讛. 讜诇讻谉 住驻拽 诪诪讝专 谞砖讗专 讻讞诇讜转 砖诐 住驻拽 诪诪讝专 讗讘诇 讻诇 驻注诐 讚讛讜讗 专讜爪讛 诇讛转讞转谉 讘讬谉 注诐 讬砖专讗诇讬转 讜讘讬谉 注诐 诪诪讝专转 讗谞讜 诪讻专讬注讬谉 讚讬谞讜 诇拽讜诇讗 讘转讜专转 讛谞讛讙讛 讘注诇诪讗.15
讜讘谞讜讙注 诇砖讗专 讛专讗砖讜谞讬诐 讚谞拽讟讜 讚讘讚专讱 讻诇诇 讛讚讬谉 讚住驻拽 讚讗讜专讬讬转讗 诇讞讜诪专讗 讛讜讬 诇讞讜诪专讗 诪讚讗讜专讬讬转讗, 讗讝讬 爪"诇 讚讬砖 讙讝讛"讻 诪讬讜讞讚转 讚住驻拽 诪诪讝专 诇拽讜诇讗. 讜讬砖 诇讘讗专 讗转 讛讙讝讛"讻 讛讝讜 讘讘' 讗谞驻讬:
讗) 讻诪讜 砖讻转讘谞讜 诇注讬诇 讘讚注转 讛专诪讘"诐. 讻诇讜诪专, 讚诇驻讬 讛专诪讘"诐 讬砖 讚讬谉 讻诇诇讬 讚诪讻专讬注讬谉 讜谞讜讛讙讬谉 诇拽讜诇讗 讘讻诇 住驻拽 讚讗讜专讬讬转讗, 讜诪讗讬讚讱 诇驻讬 讛专砖讘"讗 讜讛专"谉 讬砖 讙讝讛"讻 诪讬讜讞讚转 讚诪讻专讬注讬谉 讜谞讜讛讙讬谉 诇拽讜诇讗 讘住驻拽 诪诪讝专.
讘) 讬砖 诇讞诇拽 讘讬谉 讘' 讚讬谞讬诐 讘诪诪讝专: 讗) 讚讬谉 讛讗讬住讜专 诇讘讜讗 讘拽讛诇, 讘) 讚讬谉 讞诇讜转 砖诐 讛驻住讜诇 讙讘专讗 讚诪诪讝专. 讚讘谞讜住祝 诇讗讬住讜专 讘讬讗讛 讘讬砖专讗诇讬转 讬砖 讚讬谞讬诐 讗讞专讬诐 讘诪诪讝专 讚转诇讜讬讬诐 讘讞诇讜转 砖诐 驻住讜诇 诪诪讝专 讚讞诇 讘讙讘专讗. 诇诪砖诇, 讛讚讬谉 讚诪诪讝专 驻住讜诇 诇讚讜谉 讚讬谞讬 谞驻砖讜转 (住谞讛讚专讬谉 诇讜:) 讗讬谞讜 诪驻讗转 讛讗讬住讜专 讘讬讗讛 讗诇讗 讘讙诇诇 讞诇讜转 砖诐 驻住讜诇 讚讞诇 讘讙讘专讗. 讜讬转讻谉 讚讙诐 讛讚讬谉 讚诪诪讝专 诪讜转专 讘诪诪讝专转 讗讬谞讜 拽砖讜专 诇讝讛 讚诪诪讝专 讗住讜专 讘讬砖专讗诇讬转, 讗诇讗 讚诪诪讝专 诪讜转专 讘诪诪讝专转 诪驻讗转 讞诇讜转 讛砖诐 讛驻住讜诇 讚诪诪讝专 砖讘讙讘专讗. 讜讬"诇 讚砖谞讬 讛讚讬谞讬诐 讛讗诇讜 诪住讘讬专讬诐 诇诪讛 住驻拽 诪诪讝专 诪讜转专 讙诐 讘诪诪讝专转 讜讙诐 讘讬砖专讗诇讬转. 讚讛专讬 讛讙讝讛"讻 诪诇诪讚转 讚住驻拽 诪诪讝专 诪讜转专 诇讘讜讗 讘拽讛诇 讚讛讬讬谞讜 讚讛讜讗 诪讜转专 讘讬砖专讗诇讬转.16 讜诪讗讬讚讱 诪"诪 讞诇 讘住驻拽 诪诪讝专 讞诇讜转 砖诐 驻住讜诇 讙讘专讗 讚诪诪讝专, 讜诪砖讜诐 讻讱 讛讜讗 讗讬谞讜 诪讜讙讚专 讻拽讛诇 讛' 讜诪讜转专 诇讜 诇讬砖讗 诪诪讝专转. 讜讻诪讜"讻 谞专讗讛 诇驻讬"讝 讚讗注"驻 讚住驻拽 诪诪讝专 诪讜转专 诇讬砖讗 讬砖专讗诇讬转, 诪"诪 注讚讬讬谉 驻住讜诇 讛讜讗 诇讚讜谉 讚讬谞讬 谞驻砖讜转.17
讜讬"诇 讚讘' 讛驻讬专讜砖讬诐 讛讗诇讜 转诇讜讬讬诐 讘讘' 讚注讜转 讘讙诪' 讛讗诐 讬砖 诪拽讜专 讗讞讚 讚住驻拽 诪诪讝专 诪讜转专 讘讬砖专讗诇讬转 讜讘诪诪讝专转 讗讜"讚 爪专讬讻讬诐 讘' 驻住讜拽讬诐 砖讜谞讬诐. 讚诇驻讬 讛讚注讛 讘讙诪' 讚讬砖 专拽 驻住讜拽 讗讞讚, 讗讝讬 诪住转讘专 讻诪讜 讛驻讬专讜砖 讛专讗砖讜谉, 讚讛讬讬谞讜 讚讘住驻拽 诪诪讝专 讬砖 专拽 讚讬谉 讗讞讚 砖诇 讛讻专注讛 讜讛谞讛讙讛 诇拽讜诇讗, 讜谞诪爪讗 讚住驻拽 诪诪讝专 诪讜转专 讘诪诪讝专转 讜讘讬砖专讗诇讬转 诪讗讜转讜 讟注诐 砖诇 讛讻专注讛 讜讛谞讛讙讛 诇拽讜诇讗. 诪讗讬讚讱 讗诐 讬砖 讘' 驻住讜拽讬诐 砖讜谞讬诐 讗讝讬 诪住转讘专 讬讜转专 讻诪讜 讛驻讬专讜砖 讛砖谞讬 讚讛讛讬转专 讘讘转 讬砖专讗诇 讜讛讛讬转专 讘诪诪讝专转 讛讜讜 讘' 讚讬谞讬诐 砖讜谞讬诐 诇讙诪专讬. 讚驻住讜拽 讗讞讚 诪诇诪讚 讚讘谞讜讙注 诇讗讬住讜专 诇讘讜讗 讘拽讛诇 讗诪专讬谞谉 住驻拽 诪诪讝专 诇拽讜诇讗, 讜诪讛驻住讜拽 讛砖谞讬 诇讜诪讚讬诐 讚讬砖 诇住驻拽 诪诪讝专 讞诇讜转 砖诐 驻住讜诇 讚诪诪讝专 讘讙讘专讗 诇讛转讬专讜 讘诪诪讝专转.
讜诇驻讬"讝 讬砖 诇讛讘讬谉 讗转 砖讬讟转 讗讘讬讬 讘讚注转 专讘讬 讗诇讬注讝专 讘谉 讬注拽讘. 讚讗讬转讗 讘讙诪' (讬讘诪讜转 诇讝.) 讘谞讜讙注 诇住驻拽 诪诪讝专 讜讝"诇 转"专 专讗砖讜谉 专讗讜讬 诇讛讬讜转 讻讛谉 讙讚讜诇 (诪专砖"讬 讬讘诪讜转 拽: 讚"讛 专讗砖讜谉 - 讛讬讻讗 砖诪讬讬讘诐 讗砖转 讗讞讬讜 讘转讜讱 讙' 讜讬诇讚讛 住驻拽 讘谉 讟' 诇专讗砖讜谉 住驻拽 讘谉 砖讘注讛 诇讗讞专讜谉) 讜砖谞讬 诪诪讝专 诪住驻拽, 专讘讬 讗诇讬注讝专 讘谉 讬注拽讘 讗讜诪专 讗讬谉 诪诪讝专 诪住驻拽, 诪讗讬 拽讗诪专, 讗诪专 讗讘讬讬 讛讻讬 拽讗诪专 专讗砖讜谉 专讗讜讬 诇讛讬讜转 讻讛谉 讙讚讜诇 讜砖谞讬 住驻拽 诪诪讝专 讜讗住讜专 讘诪诪讝专转, 专' 讗诇讬注讝专 讗讜诪专 讗讬谞讜 住驻拽 诪诪讝专 讗诇讗 讜讚讗讬 诪诪讝专 讜诪讜转专 讘诪诪讝专转 注讻"诇. 讜讬讜爪讗 讚诇驻讬 讗讘讬讬 讘讚注转 专' 讗诇讬注讝专 讘谉 讬注拽讘 住驻拽 诪诪讝专 诪讜转专 讘讬砖专讗诇讬转 诪讚讗讜专讬讬转讗 讗讘诇 注讚讬讬谉 讚讬谞讜 讻讜讚讗讬 诪诪讝专 讘讝讛 砖讛讜讗 诪讜转专 讘诪诪讝专转. 讜诪讛诇砖讜谉 "讗讬谞讜 住驻拽 诪诪讝专 讗诇讗 讜讚讗讬 诪诪讝专", 诪砖诪注 讻驻讬专讜砖 讛谞"诇, 讚讘谞讜讙注 诇讞诇讜转 砖诐 驻住讜诇 讚诪诪讝专 讗诪专讬谞谉 讚住驻拽 诪诪讝专 讚讬谞讜 讻讜讚讗讬 诪诪讝专 讜诇讻谉 讛讜讗 诪讜转专 讘诪诪讝专转 讜驻住讜诇 诇讚讜谉 讚讬谞讬 谞驻砖讜转.
讜诇讻讗讜专讛 讝讛 讙诐 注讜诇讛 诪讛诇砖讜谉 讚讗讘讬讬 讘讛诪砖讱 讛住讜讙讬讗 (诇讝:) 讜讝"诇 讗诪专 讗讘讬讬 诪谞讗 讗诪讬谞讗 诇讛 讚讻诇 住驻讬拽讗 诇专' 讗诇讬注讝专 讘谉 讬注拽讘 讻讜讚讗讬 诪砖讜讬 诇讬讛, 讚转谞讬讗 专' 讗诇讬注讝专 讘谉 讬注拽讘 讗讜诪专 讛专讬 砖讘讗 注诇 谞砖讬诐 讛专讘讛 讜讗讬谉 讬讜讚注 注诇 讗讬讝讛讜 诪讛谉 讘讗, 讜讻谉 讛讬讗 砖讘讗讜 注诇讬讛 讗谞砖讬诐 讛专讘讛 讜讗讬谞讛 讬讜讚注转 诪讗讬讝讛 诪讛谉 拽讘诇讛, 谞诪爪讗 讗讘 谞讜砖讗 讗转 讘转讜 讜讗讞 谞讜砖讗 讗转 讗讞讜转讜 讜谞转诪诇讗 讻诇 讛注讜诇诐 讻讜诇讜 诪诪讝专讬谉 讜注诇 讝讛 谞讗诪专 讜诪诇讗讛 讛讗专抓 讝诪讛 注讻"诇. 讜专砖"讬 讘讬讗专 讗转 讛专讗讬讬讛 讚讗讘讬讬 讜讝"诇 诪住驻拽 拽专讜 诇讛讜 诪诪讝专讬诐 注讻"诇. 讜讬讜爪讗, 讚讗注"驻 讚讗讘讬讬 讘讚注转 专讘讬 讗诇讬注讝专 讘谉 讬注拽讘 诪讜讚讛 讚诪讚讗讜专讬讬转讗 住驻拽 诪诪讝专 诪讜转专 诇讬砖专讗诇讬转, 诪"诪 拽专讜 诇讛诐 诪诪讝专讬诐. 讜讬"诇 讚讛讘讬讗讜专 讘讝讛 讛讜讗 讻谞"诇 讚讘谞讜讙注 诇讞诇讜转 驻住讜诇 讚诪诪讝专 讚诪转讬专讜 诇诪诪讝专转, 住驻拽 诪诪讝专 讚讬谞讜 讻诪诪讝专 讜讚讗讬, 讻谞"诇.
讜谞专讗讛 讚讬砖 注讜讚 谞"诪 诇驻讬 讛讘讬讗讜专 讛讝讛 讘谞讜讙注 诇住驻拽 诪诪讝专 讻讛谉. 讚讛专讬 讛诪谞讞转 讞讬谞讜讱 (诪爪讜讛 专住讚 住拽讬"讗) 讛讘讬讗 讚谞讞诇拽讜 讛讗讞专讜谞讬诐 讘讚讬谉 讻讛谉 讛讘讗 注诇 讗砖转 讗讬砖 讜谞讜诇讚 诇讜 讘谉 诪诪讝专, 讛讗诐 讛讘谉 讛讜讬 讻讛谉 诪诪讝专 讜讛讜讗 讗讜讻诇 讘转专讜诪讛 讗讜"讚 讚讞诇讜转 讛诪诪讝专讜转 诪驻拽讬注 讗转 拽讚讜砖转 讻讛讜谞讛 讜讚讬谞讜 讻讬砖专讗诇. 讜诇驻讬 讛爪讚 讚讗讬谉 诇诪诪讝专 拽讚讜砖转 讻讛讜谞讛 讻诇诇 讬砖 诇讛住转驻拽 诪讛讜 讛讚讬谉 讘住驻拽 诪诪讝专 讻讛谉. 讜讬砖 诇讛拽讚讬诐 讚诪住转讘专 讚诇驻讬 讛爪讚 讚诪诪讝专 讗讬谉 讘讜 拽讚讜砖转 讻讛讜谞讛, 讛诪驻拽讬注 讚拽讚讜砖转 讻讛讜谞讛 讛讜讬 讞诇讜转 讛驻住讜诇 讚诪诪讝专讜转 讜诇讗 讛讗讬住讜专 诇讘讜讗 讘拽讛诇. 讚讛专讬 驻爪讜注 讚讻讗 讗住讜专 诇讘讜讗 讘拽讛诇 讜讗注驻"讻 驻爪讜注 讚讻讗 讻讛谉 讬砖 讘讜 诪拽爪转 拽讚讜砖转 讻讛讜谞讛.18 讜诇驻讬"讝 讛讚讬谉 讚住驻拽 诪诪讝专 讻讛谉 转诇讜讬 讘讘' 讛讘讬讗讜专讬诐 讛谞"诇. 讚诇驻讬 讛讘讬讗讜专 讛专讗砖讜谉 讚住驻拽 诪诪讝专 诪讜转专 诪驻谞讬 讛讻专注讛 诇拽讜诇讗 讗讝讬 诪住转讘专 讚讚讬谉 讚讛讻专注讛 诇拽讜诇讗 讗讬谞讜 诪驻拽讬注 讗转 拽讚讜砖转 讛讻讛讜谞讛 砖诇讜 讘转讜专转 讜讚讗讬. 讗诪谞诐 诇驻讬 讛爪讚 讛砖谞讬 砖讬砖 诇住驻拽 诪诪讝专 讚讬谉 讜讚讗讬 砖诇 讞诇讜转 砖诐 驻住讜诇 诪诪讝专 讚讞诇 讘讙讘专讗, 讜诇讻谉 讻诪讜 砖诪诪讝专 讜讚讗讬 砖讛讜讗 讻讛谉 讗住讜专 讘转专讜诪讛 诪驻谞讬 讚讬砖 诇讜 驻住讜诇 讙讘专讗, 讙诐 住驻拽 诪诪讝专 砖讛讜讗 讻讛谉 讗住讜专 讘转专讜诪讛 诪讚讬谉 讞诇讜转 砖诐 驻住讜诇 讜讚讗讬.19
讜讬砖 注讜讚 谞"诪 讘讬谉 讘' 讛讘讬讗讜专讬诐 讛谞"诇 讘住驻拽 诪诪讝专 讘注谞讬谉 诪诪讝专转 讚谞转注专讘讛 讘讬谉 讬砖专讗诇讬讜转. 讚讛专讬 讗诐 住驻拽 诪诪讝专 诪讜转专 诇讬砖专讗诇 讘讙诇诇 讚讬砖 讛讻专注讛 讜讛谞讛讙讛 诇拽讜诇讗, 讗讝讬 讝讛 砖讬讬讱 讘讬谉 讘住驻拽 讘讙讜祝 讜讘讬谉 讘住驻拽 讘转注讜专讘转. 讗诪谞诐 诇驻讬 讛讘讬讗讜专 讛讘' 砖讻转讘谞讜 诇注讬诇 讚讬砖 讙讝讛"讻 讚讘住驻拽 诪诪讝专 诇讗 讞诇 讛讗讬住讜专 诇讘讜讗 讘拽讛诇 讗诪谞诐 讞诇 讘讜 讞诇讜转 砖诐 驻住讜诇 讚诪诪讝专, 讬"诇 讚讻诇 讝讛 砖讬讬讱 诇讚讬谞讬 讛讙讘专讗 讘注爪诪讜. 讗讘诇 讛讬讻讗 讚诪诪讝专 谞转注专讘 讘讬谉 讻砖专讬诐 讗讬谉 讚讬谉 讝讛 砖讬讬讱.
讘
讘讬讗讜专 讛讙专"诪 讝爪"诇 讘住驻拽 诪诪讝专
注讚 注讻砖讬讜 讘讬讗专谞讜 讗转 砖讬讟转 讛专诪讘"诐 诇驻讬 讚讘专讬 讛专砖讘"讗 讚住驻拽 诪诪讝专 诪讜转专 诪讚讬谉 住驻拽 讚讗讜专讬讬转讗 诇拽讜诇讗. 讗讱 讚讬注讛 讗讞专转 讛讬转讛 诇讛讙专"诪 讝爪"诇. 讚讛专讬 讻讘专 讛讘讗谞讜 诇注讬诇 (讚祝 注讘: 专砖"讬 讚"讛 讞诪砖讛 拽讛诇讬) 讚诇驻讬 讛专诪讘"诐 驻爪讜注 讚讻讗 讗住讜专 讘诪诪讝专转 讗讘诇 诪讜转专 讘住驻拽 诪诪讝专转 (驻专拽 讟讝 诪讛诇讻讜转 讗讬住讜"讘 讛诇"讘) 讜讝"诇 讛讜讗讬诇 讜驻爪讜注 讚讻讗 讗住讜专 诇讘讜讗 讘拽讛诇 诇讗 讙讝专讜 讘讜 注诇 讛谞转讬谞讬诐 讜诇讗 注诇 讛住驻讬拽讜转, 讗讘诇 驻爪讜注 讚讻讗 讜讻专讜转 砖驻讻讛 讗住讜专 讘诪诪讝专转 讜讚讗讬转 砖讛专讬 讗住讜专讛 诪谉 讛转讜专讛 注讻"诇. 讜讛讗讞专讜谞讬诐 讛拽砖讜 注诇 讛专诪讘"诐 讚讛讬讗讱 驻爪讜注 讚讻讗 诪讜转专 讘住驻拽 诪诪讝专转, 讛专讬 诪诪"谞, 砖讗诐 讘讗诪转 讛讬讗 诪诪讝专转 讛专讬 诇专诪讘"诐 驻爪讜注 讚讻讗 讗住讜专 讘讛, 讜讗诐 讗讬谞讛 诪诪讝专转 驻砖讬讟讗 讚讗住讜专 讘讛, 讚驻爪讜注 讚讻讗 讗住讜专 诇讘讗 讘拽讛诇 讬砖专讗诇.
讜讘讬讗专 讛讙专"诪 讝爪"诇20 讚诪讻讗谉 诪讜讻讞 讚诇专诪讘"诐 讛讛讬转专 讚住驻拽 诪诪讝专 讛讜讬 讞诇讜转 讚讬谉 讘驻谞讬 注爪诪讜 讚讞诇 诪注爪诐 讛讚讬谉 讚住驻拽 诪诪讝专 讜讗讬谞讜 讞诇 诪砖讜诐 讚诪讻专讬注讬谉 讗转 讛住驻拽 讚讬讚讬讛 诇拽讜诇讗 诪讚讬谉 住驻拽 讚讗讜专讬讬转讗 诇拽讜诇讗, 讚讛讗 讗讬谉 爪讚 讻诇诇 诇讛拽诇 讜诇讛转讬专 驻爪讜注 讚讻讗 讘住驻拽 诪诪讝专 诪讚讬谉 住驻拽讜 诇拽讜诇讗. 讗诇讗 住驻拽 诪诪讝专 诪讜转专 讘驻住讜诇讬诐 诪驻谞讬 讚诪讛讜讜讛 拽讛诇 讘驻谞讬 注爪诪讜 - "拽讛诇 住驻拽" 讜诇讗 "拽讛诇 讜讚讗讬" (讻诇砖讜谉 讛讙诪' 讚讬讚谉). 讜讛讚讬谉 讛讜讬 讚"拽讛诇 住驻拽" 诪讜转专 讘讻诇 讛驻住讜诇讬诐 讜讙诐 诪讜转专 讘讻砖专讬诐. 讜住"诇 诇专诪讘"诐 讚诪讻讬讜谉 讚讛转讜专讛 讛拽讬诇讛 讘住驻拽 诪诪讝专 诇讛转讬专讜 讘讛讬转专 诪讬讜讞讚 讘讬谉 讘驻住讜诇讬诐 讜讘讬谉 讘讻砖专讬诐 讜诇讗 诪砖讜诐 砖诪讻专讬注讬谉 讗转 住驻拽讜 诇拽讜诇讗, 讛转讜专讛 讛转讬专讛 谞诪讬 住驻拽 诪诪讝专 讗祝 讘驻爪讜注 讚讻讗, 讜诪砖讜诐 讚驻爪讜注 讚讻讗 诪讗讬住讜专讬 拽讛诇 讛讜讗, 讜讗注"驻 砖讗讬谞讜 诪驻住讜诇讬 讛拽讛诇, 讚讛讛讬转专 讚住驻拽 诪诪讝专 讗讬谞讜 讞诇 诪讚讬谉 讻诇 讛驻住讜诇讬诐 诪讜转专讬诐 诇讘讗 讝讛 讘讝讛, 讗诇讗 诪讞诪转 讛讬转专 诪讬讜讞讚 讚住驻拽 诪诪讝专 诪讜转专 讘讻诇 讗讬住讜专讬 讘讬讗讛 讘拽讛诇. 讜诪讜讻专讞 讚住驻拽 诪诪讝专 诪讜转专 讘驻爪讜注 讚讻讗, 砖讛专讬 住驻拽 诪诪讝专 诪讜转专 讘讻诇 驻住讜诇讬 拽讛诇 讜讗驻讬诇讜 讘诪诪讝专 讜讚讗讬, 讜诪讜转专 谞诪讬 讘讻砖专讬诐, 讜驻砖讬讟讗 讗讬驻讜讗 讚诪讜转专 谞诪讬 讘驻爪讜注 讚讻讗, 讚讛讬讗讱 讬讛讗 讚讬谉 驻"讚 讞诪讜专 讬讜转专 诪诪诪讝专 讜诪讻砖专讬诐, 砖砖谞讬讛诐 诪讜转专讬诐 讘住驻拽 诪诪讝专. 讜诇讻谉 诪拽"讜 驻住拽 讛专诪讘"诐 讚驻"讚 诪讜转专 讘住驻拽 诪诪讝专. 讜讬讜爪讗 讗讬驻讜讗 讚讗注"驻 讚讛专诪讘"诐 住讜讘专 讚住驻拽 讚讗讜专讬讬转讗 诇拽讜诇讗 讛讬讬谞讜 讘住驻拽 讚注诇诪讗, 讗讱 讛讛讬转专 讚住驻拽 诪诪讝专 讗讬谞讜 讞诇 诪讚讬谉 住驻拽 讚讗讜专讬讬转讗 诇拽讜诇讗 讗诇讗 诪讞诇讜转 讛讬转专 诪讬讜讞讚.21
讙
砖讬讟转 讛诪讙讬讚 诪砖谞讛 讘驻爪讜注 讚讻讗 讜住驻拽 诪诪讝专转
讛讘讗谞讜 诇注讬诇 (讗讜转 讗) 讚注转 讛诪讙讬讚 诪砖谞讛 讚讗诇讬讘讗 讚讛专诪讘"诐 住驻拽 诪诪讝专 讗住讜专 诪讚讗讜专讬讬转讗 讘诪诪讝专转. 讜诇讻讗讜专讛 诇驻讬 讛诪讙讬讚 诪砖谞讛 讛讚专讗 拽讜砖讬讗 诇讚讜讻转讗 讚诇诪讛 驻爪讜注 讚讻讗 诪讜转专 讘住驻拽 诪诪讝专转, 讚诇讻讗讜专讛 讚讬谞讛 讻讬砖专讗诇讬转 讙诪讜专讛. 讜谞专讗讛 讚讗祝 诇驻讬 讛诪讙讬讚 诪砖谞讛 住驻拽 诪诪讝专 诪讛讜讜讛 "拽讛诇 住驻拽" 讜讞诇讜转 讚讬谉 讘驻谞讬 注爪诪讜. 讚讻诇驻讬 诪诪讝专 谞讞砖讘 住驻拽 诪诪讝专 讻讻砖专, 砖讛专讬 诪诪讝专 讜讚讗讬 讗住讜专 诇讘讗 讘拽讛诇, 讜讗讬诇讜 住驻拽 诪诪讝专 诪讜转专 诇讘讗 讘拽讛诇. 讜诇讻谉 住驻拽 诪诪讝专 讗住讜专 讘诪诪讝专转 讻诪讜 讻砖专 砖讗住讜专 讘驻住讜诇. 讜讘讚讜诪讛 诇讝讛 驻爪讜注 讚讻讗 讗住讜专 讘诪诪讝专转, 讚讗注"驻 讚驻爪讜注 讚讻讗 讗住讜专 诇讜 诇讘讗 讘拽讛诇, 诪"诪 诇讬转 诇讬讛 讞诇讜转 砖诐 驻住讜诇 讘讙讘专讗. 讜诪讗讬讚讱 讘诪诪讝专转 讞诇 讙诐 讗讬住讜专 诇讘讗 讘拽讛诇 讜讙诐 驻住讜诇 讙讘专讗, 讜诇讻谉 驻爪讜注 讚讻讗 讗住讜专 讘诪诪讝专转, 讚讛讜讬 讻讻砖专 砖讗住讜专 讘驻住讜诇, 讚诪诪讝专转 谞驻住诇转 讘驻住讜诇 讙讘专讗 讬讜转专 诪驻爪讜注 讚讻讗.
讜诪讗讬讚讱 驻"讚 诪讜转专 讘住驻拽 诪诪讝专. 讜讛讘讬讗讜专 诪砖讜诐 砖砖谞讬讛诐 讚讜诪讬诐 讝讛 诇讝讛, 讻讬 砖谞讬讛诐 讗讬谞诐 砖讜讜讬诐 诇诪诪讝专 讜讚讗讬 讗诇讗 驻讞讜转讬诐 讘驻住讜诇讬讛诐 诪诪谞讜. 讚住驻拽 诪诪讝专 诪讜转专 诇讘讗 讘拽讛诇 讗讱 讞诇 讘讜 砖诐 驻住讜诇 讙讘专讗,22 讜讗讬诇讜 驻爪讜注 讚讻讗 讗住讜专 诇讘讗 讘拽讛诇 讜诇讗 讞诇 讘讜 砖诐 驻住讜诇 讙讘专讗. 讜诪讗讬讚讱 讘诪诪讝专 讞诇 讙诐 讗讬住讜专 诇讘讗 讘拽讛诇 讜讙诐 砖诐 驻住讜诇 讙讘专讗. 讜诪讗讞专 砖讗讬谞诐 砖讜讜讬诐 诇诪诪讝专 讜讚讗讬 讗诇讗 驻讞讜转讬诐 诪诪谞讜, 诪砖讜"讛 砖谞讬讛诐 讗住讜专讬诐 诇讘讗 讘诪诪讝专 讻诪讜 讻砖专 讚讗住讜专 诇讜 诇讘讗 讘驻住讜诇. 讗讱 诪讜转专讬诐 讛诐 讝讛 讘讝讛, 讚讛讗 砖谞讬讛诐 讗讬谞诐 讚讜诪讬诐 诇讻砖专讬诐, 砖讛专讬 讘驻爪讜注 讚讻讗 讞诇 讗讬住讜专 诇讘讗 讘拽讛诇, 讜讘住驻拽 诪诪讝专 讞诇 驻住讜诇 讙讘专讗. 讜诪讗讞专 砖讗讬谞诐 砖讜讜讬诐 讘讚讬谞讬讛诐 诇讗 诇诪诪讝专 讜诇讗 诇讻砖专 讚讜诪讬诐 讛诐 讝讛 诇讝讛, 讜谞讞砖讘讬诐 讗讬驻讜讗 讝讛 注诐 讝讛 讻驻住讜诇 注诐 驻住讜诇 砖诪讜转专讬诐 诇讘讜讗 讝讛 讘讝讛.23
讚
讘注谞讬谉 谞转讬谉 诇诪诪讝专
讻转讘 讛专诪讘"诐 (驻专拽 讟讜 诪讛诇讻讜转 讗讬住讜"讘 讛诇诇"讙) 讜讝"诇 讗讘诇 诪诪讝专讬诐 讜讚讗讬诐 讜谞转讬谞讬诐 诪讜转专讬诐 诇讘讗 讝讛 讘讝讛 讜讛讜诇讚 诪诪讝专 注讻"诇. 讜讚讘专讬讜 诪专驻住讬谉 讗讬讙专讬 讚讛讗 驻住拽 (讘驻专拽 讬讘 诪讛诇讻讜转 讗讬住讜"讘 讛诇讻"讘) 讚谞转讬谞讬诐 讗住讜专讬诐 专拽 诪讚专讘谞谉, 讚诇讗讜 讚诇讗 转转讞转谉 讘诐 讞诇 专拽 讘谞讻专讬讜转谉 (注讬' 讘驻专拽 讬讘 诪讗讬住讜"讘 讛诇"讗) 讜讗"讻 诇诪讛 谞转讬谉 诪讜转专 讘诪诪讝专转. 讚讘砖诇诪讗 谞转讬谉 诪讚讜专 讛专讗砖讜谉 讚谞转讬谞讬诐 讻砖谞转讙讬讬专讜 诪讜转专 讘诪诪讝专转 诪讚讬谉 讙专, 讗讱 讗讬谉 讝讜 诇讻讗讜专讛 讻讜讜谞转 讛专诪讘"诐, 讚讗"讻 诪讜转专讬诐 诪讚讬谉 讙专讬诐 讜诇讗 诪讚讬谉 谞转讬谞讬诐 讜诪诇砖讜谉 讛专诪讘"诐 诪砖诪注 砖诪转讬专 诪诪讝专讬诐 讘谞转讬谞讬诐 诪讚讬谉 驻住讜诇讬诐 讜讗驻讬诇讜 讻砖讛谞转讬谉 讗讬谞讜 讙专 讜讻讙讜谉 砖讗讘讬讜 讗讜 讗诪讜 讛诐 诪讬砖专讗诇 (注讬讬谉 讘专诪讘"诐 驻专拽 讟讜 诪讛诇讻讜转 讗讬住讜"讘 讛诇"讞 鈥� 讛诇"讟). 讜讗注"驻 讚诪住转诪讗 专讜讘 讛谞转讬谞讬诐 讘诪砖讱 讛讚讜专讜转 讛讬讜 讙专讬诐 诪砖讜诐 砖谞讜诇讚讜 诪砖谞讬 谞转讬谞讬诐, 诪"诪 驻砖讟讜转 讛专诪讘"诐 诪讜专讛 砖讛诪转讬专 讚谞转讬谞讬诐 讘诪诪讝专 讗讬谞讜 诪讞诪转 讙专讜转诐 讗诇讗 诪讞诪转 驻住讜诇诐.
讜诇讜诇讬 讚诪住转驻讬谞讗 谞专讗讛 诇讘讗专 砖讛专诪讘"诐 住讜讘专 砖讗祝 谞转讬谉 砖讗讬谞讜 讙专 (讜讻讙讜谉 砖谞讜诇讚 诪讗讘 讗讜 诪讗诐 讬砖专讗诇) 诪讜转专 讘诪诪讝专转 诪讚讗讜专讬讬转讗. 讜讗注"驻 砖谞转讬谉 诪讜转专 诪讚讗讜专讬讬转讗 诇讘讗 讘拽讛诇 讛专讬 讛讜讗 诪讜转专 讗祝 讘诪诪讝专转 诪讚讗讜专讬讬转讗 诪砖讜诐 砖诪转讬讬讞住 诇讝' 注诪诪讬谉, 讚讞诇 讘讜 砖诐 驻住讜诇 讙讘专讗 讜讗驻讬诇讜 讘诇讬 讗讬住讜专 讘讬讗讛 讘拽讛诇. 讜讗注"驻 砖讛谞转讬谞讬诐 谞转讙讬讬专讜 讜讙专 砖谞转讙讬讬专 讻拽讟谉 砖谞讜诇讚 讚诪讬, 诪"诪 砖讗谞讬 讝' 讛注诪诪讬谉 讚讞诇 讘讛诐 砖诐 驻住讜诇 讗驻讬诇讜 诪砖谞转讙讬讬专讜 讜讗注"驻 砖诪讜转专讬诐 诇讘讗 讘拽讛诇. 讜讬砖 诇讚讬讬拽 拽爪转 讻讝讛 讛讚讬谉 诪诇砖讜谉 讛专诪讘"诐 砖讻转讘 (讘驻专拽 讬讘 诪讛诇讻讜转 讗讬住讜"讘 讛诇讻"讛) 讜讝"诇 诪讬 砖谞转讙讬讬专 诪砖讘注讛 注诪诪讬谉 讗讬谞谉 讗住讜专讬谉 诇讘讜讗 讘拽讛诇 讻讜' 注讻"诇, 讜诪砖诪注 拽爪转 砖讗祝 诇讗讞专 砖谞转讙讬讬专讜 注讚讬讬谉 谞拽专讗讬诐 诪谉 讛转讜专讛 讘砖诐 讝' 注诪诪讬谉 讗诇讗 砖讛讙讬专讜转 诪转讬专转诐, 讜诪"诪 砖诐 驻住讜诇 讞诇 讘讙专 谞转讬谉, 讜讗注"驻 砖诪讜转专 诇讜 诇讘讜讗 讘拽讛诇. 讜诇讻谉 谞转讬谉 诪讜转专 讘诪诪讝专转, 诪砖讜诐 砖谞驻住诇 讘砖诐 驻住讜诇, 讜砖诐 驻住讜诇 讘讙讘专讗 讚谞转讬谉 诪转讬专讜 诇讘讗 讘诪诪讝专转, 诪砖讜诐 砖讻诇 讛驻住讜诇讬诐 诪讜转专讬诐 诇讘讗 讝讛 讘讝讛, 砖讛讛讬转专 讗讬谞讜 转诇讜讬 讘讞诇讜转 讗讬住讜专 诇讘讗 讘拽讛诇 讗诇讗 讘讞诇讜转 砖诐 驻住讜诇 讘讙讘专讗. 讜讚讬谉 讛谞转讬谉 讚讜诪讛 诇讚讬谉 住驻拽 诪诪讝专, 砖讗祝 讛讚讬谉 砖诇 住驻拽 诪诪讝专 砖诪讜转专 讘诪诪讝专转 讞诇 诪讞诪转 讞诇讜转 砖诐 驻住讜诇 砖讞诇 讘讜 讘讙讘专讗, 讜讗注"驻 砖诪讜转专 诇讜 诇讘讗 讘拽讛诇 (注讬讬谉 诇注讬诇 讗讜转 讗). 讜讛"讛 讘谞转讬谉 讚讞诇 讞诇讜转 砖诐 驻住讜诇 讘讙讘专讗 讜讗注"驻 砖诪讜转专 诇讜 诇讘讗 讘拽讛诇, 讜诪砖讜"讛 谞转讬谉 诪讜转专 讘诪诪讝专转.
讛
砖转讜拽讬 讘谞转讬谞讛
讜讬注讜讬讬谉 注讜讚 讘专诪讘"诐 (驻专拽 讟讜 诪讛诇讻讜转 讗讬住讜"讘 讛诇讻"讗 - 讛诇讻"讚 讜讛诇' 诇"讙) 砖讻转讘 讜讝"诇 讚讬谉 转讜专讛 砖住驻拽 诪诪讝专 诪讜转专 诇讘讗 讘拽讛诇 讻讜' 讗讘诇 讞讻诪讬诐 注砖讜 诪注诇讛 讘讬讜讞住讬谉 讜讗住专讜 讙诐 讛住驻讬拽讜转 诇讘讗 讘拽讛诇, 诇驻讬讻讱 诪诪讝专 讜讚讗讬 诪讜转专 诇讬砖讗 诪诪讝专转 讜讚讗讬转 讗讘诇 诪诪讝专 住驻拽 讗讜 砖转讜拽讬 讗讜 讗住讜驻讬 讗住讜专 诇讬砖讗 讘转 讬砖专讗诇, 讜讗住讜专 诇讬砖讗 诪诪讝专转 讜讗驻讬诇讜 诪诪讝专转 诪住驻拽 讗住讜专讛 诇讜 砖诪讗 讗讞讚 诪讛谉 讗讬谞讜 诪诪讝专 讜讛砖谞讬 诪诪讝专 讜讚讗讬 讻讜' 讻讬爪讚 砖转讜拽讬诐 讜讗住讜驻讬诐 讜住驻拽 诪诪讝专讬诐 讗住讜专讬诐 诇讘讗 讝讛 注诐 讝讛 讻讜' 讚讘专 讘专讜专 砖讛砖转讜拽讬 讗住讜专 诇讬砖讗 砖转讜拽讬转, 讗讘诇 诪诪讝专讬诐 讜讚讗讬诐 讜谞转讬谞讬诐 诪讜转专讬诐 诇讘讗 讝讛 讘讝讛 讜讛讜诇讚 诪诪讝专. 讜砖转讜拽讬 讜讗住讜驻讬 诪讜转专讬诐 讘谞转讬谞讬诐 讜讘砖讗专 讛讙专讬诐 讜讛讜诇讚 住驻拽 注讻"诇.
讛专诪讘"诐 讛转讬专 砖转讜拽讬 讘谞转讬谞讛. 讜讬注讜讬讬谉 讘诪讙讬讚 诪砖谞讛 (讛诇' 诇"讙) 砖专砖"讬 讞讜诇拽 注诇讬讜 讜住"诇 讚讗住讜专. 讜讟注诐 专砖"讬 讚讚诇诪讗 讛砖转讜拽讬 讘讗诪转 讻砖专 讜讛谞转讬谞讛 讗住讜专讛 诇讜. 讜讛谞讛 讛专诪讘"诐 讛讚讙讬砖 讘讛诇讻讜转讬讜 砖讛砖转讜拽讬 谞讗住专 诪讚专讘谞谉 讘转讜专转 住驻拽 诇讞讜诪专讗, 讜讗"讻 拽砖讛 诇诪讛 诇专诪讘"诐 砖转讜拽讬 诪讜转专 讘谞转讬谞讛 讛专讬 谞转讬谞讛 讗住讜专讛 注诇 讻砖专, 讜讚讬诇诪讗 讛砖转讜拽讬 讻砖专 讛讜讗 讜讛谞转讬谞讛 讗住讜专讛 注诇讬讜.
讜讬转讻谉 讚诪讻讬讜谉 讚谞转讬谞讛 讗讬谞讛 讗住讜专讛 讗诇讗 诪讚专讘谞谉 讛拽讬诇讜 诇讛转讬专讛 讘砖转讜拽讬, 砖讛专讬 砖转讜拽讬 讗住讜专 诪讚专讘谞谉 讘讻诇 讛谞砖讬诐, 讘讬谉 讘讻砖专讜转 讜讘讬谉 讘驻住讜诇讜转 讞讜抓 诪讙讬讜专转, 讜诪砖讜"讛 诪讚专讘谞谉 讛拽讬诇讜 诇讜 诇讘讗 讘谞转讬谞讛 讻讚讬 砖讬讜讻诇 诇讛转讞转谉 注诐 谞砖讬诐 讗讞专讜转 讘谞讜住祝 诇讙讬讜专转. 讜注讜讚 砖专讜讘 讛谞转讬谞讬诐 讛诐 谞诪讬 讙专讬诐24 讛诪讜转专讬诐 讘砖转讜拽讬, 讜注诇 诪讬注讜讟 讛谞转讬谞讬诐 砖讗讬谞诐 讙专讬诐25 讛拽讬诇讜 谞诪讬 诇讛转讬专诐 讻诪讜 专讜讘诐.
讜注讜讚 讬转讻谉 诇讜诪专 讘讚专讱 讞讬讚讜砖 讚砖讗谞讬 砖转讜拽讬 诪住驻拽 诪诪讝专 讚注诇诪讗. 讚注诇 砖转讜拽讬 讛讟讬诇讜 讛讞讻诪讬诐 砖诐 驻住讜诇 讜讚讗讬, 讜诪砖讜"讛 诪讜转专 讘谞转讬谞讛 诪讚讬谉 讻诇 讛驻住讜诇讬诐 诪讜转专讬诐 讝讛 讘讝讛. 讜讻谉 诪讚讜讬拽 讘诇砖讜谉 讛专诪讘"诐 (讛诇' 诇"讙) 砖讛转讬专 专拽 砖转讜拽讬 讜讗住讜驻讬 讘谞转讬谞讬诐 讜诇讗 讛转讬专 住驻拽 诪诪讝专 讚注诇诪讗 (砖讛讝讻讬专讜 讘讛诇"讬 砖诐 讻讙讜谉 诪讬 砖谞讜诇讚 诪住驻拽 拽讬讚讜砖讬谉 讗讜 诪住驻拽 讙讬专讜砖讬谉) 诪砖讜诐 砖砖转讜拽讬 讜讗住讜驻讬 谞驻住诇讜 讘砖诐 驻住讜诇 讜讚讗讬 诪讚专讘谞谉 讜讝讛 诪转讬专诐 讘谞转讬谞讛, 讗讱 住驻拽 诪诪讝专 讚讗讬谉 讘讜 讞诇讜转 砖诐 驻住讜诇 讜讚讗讬 讗诇讗 专拽 讚讬谉 住驻拽 驻住讜诇 讗住讜专 讘谞转讬谞讛.
讜谞专讗讛 讚讻讱 谞诪讬 诪讚讜讬讬拽 讘诇砖讜谉 讛专诪讘"诐 (专讬砖 讛诇诇"讙) 砖讻转讘 讜讝"诇 讚讘专 讘专讜专 砖讛砖转讜拽讬 讗住讜专 诇讬砖讗 砖转讜拽讬转 讻讜' 注讻"诇. 讜拽砖讛 诪讛 专"诇 讘诪诇讬诐 "讚讘专 讘专讜专" 讚讗讬讝讛 爪讚 讬砖 诇讜诪专 讗讞专转, 讛专讬 讛专诪讘"诐 讻讘专 驻住拽 (讘讛诇讻讛 讻"讙) 砖讛"砖转讜拽讬诐 讗住讜驻讬诐 讜住驻拽 诪诪讝专讬诐 讗住讜专讬诐 诇讘讗 讝讛 讘讝讛".
讜谞专讗讛, 砖讛专诪讘"诐 (讘讛诇' 诇"讙) 讛转讬专 砖转讜拽讬 讘谞转讬谞讛 诪讚讬谉 讻诇 讛驻住讜诇讬诐 诪讜转专讬诐 诇讘讗 讝讛 讘讝讛, 讚诪讚专讘谞谉 讞诇 讘砖转讜拽讬 砖诐 驻住讜诇 讜讚讗讬 讻诪讜 讚讞诇 讘谞转讬谞讛. 讜诇讻谉 讛专诪讘"诐 讛转拽砖讛, 诇诪讛 砖转讜拽讬 讗讬谞讜 诪讜转专 谞诪讬 讘砖转讜拽讬 诪讚讬谉 讻诇 讛驻住讜诇讬诐 讜讻讜'. 讜注"讝 讻' "讚讘专 讘专讜专" 砖讗住讜专, 讻诇讜诪专 讚讘砖转讜拽讬 讘砖转讜拽讬转 诇讗 讞诇 讛讛讬转专 讚讻诇 讛驻住讜诇讬诐 讻讜' 讗诇讗 讞诇 讗讬住讜专 诪讚讬谉 住驻拽 诪诪讝专, 讚专拽 讘谞讜讙注 诇谞转讬谞讛 讞诇 讘砖转讜拽讬 讞诇讜转 砖诐 驻住讜诇 讜讚讗讬 诇讛转讬专讜 讗讱 诇讗 讘谞讜讙注 诇砖转讜拽讬 讗讞专 讜讛讜讗 "讚讘专 讘专讜专".
讜注讻砖讬讜 爪"注 诇诪讛 讗住讜专 砖转讜拽讬 讘砖转讜拽讬转 讜讘诪诪讝专转 讜讚讗讬, 讜讛专讬 讻诇 讛驻住讜诇讬诐 诪讜转专讬诐 诇讘讗 讝讛 讘讝讛, 讜诪"砖 诪谞转讬谞讛 讚砖转讜拽讬 诪讜转专 讘讛.
讜谞专讗讛, 讚讞诇讬谉 砖谞讬 讚讬谞讬诐 讚专讘谞谉 讘砖转讜拽讬: 讗) 讚讬谉 砖转讜拽讬 砖讛讜讗 驻住讜诇 讜讚讗讬, 讘) 讚讬谉 砖转讜拽讬 砖讛讜讗 驻住讜诇 住驻拽.26 砖转讜拽讬 诪讜转专 讘谞转讬谞讛 诪砖讜诐 讞诇讜转 砖诐 驻住讜诇 讜讚讗讬 砖讞诇 讘砖转讜拽讬, 讜讻诇 讛驻住讜诇讬诐 砖谞驻住诇讜 讘驻住讜诇 讜讚讗讬 诪讜转专讬诐 诇讘讗 讝讛 讘讝讛. 诪讗讬讚讱 砖转讜拽讬 讗住讜专 讘砖转讜拽讬 诪讚讬谉 住驻拽 驻住讜诇, 讚讬诇诪讗 讗' 诪讛诐 驻住讜诇 讜讛砖谞讬 讻砖专. 讜谞专讗讛 讘讘讬讗讜专 讚讘专 讝讛, 讚讞诇 转专转讬 讚住转专讬 讘讬谉 讛讚讬谉 讜讛砖诐 驻住讜诇 讜讚讗讬 砖讞诇 讘砖转讜拽讬 诇讘讬谉 讛讚讬谉 讜讛砖诐 驻住讜诇 住驻拽 砖讞诇 讘讜. 讜讘谞讜讙注 诇谞转讬谞讛, 讚讛讜讬 驻住讜诇 讚专讘谞谉 讘注诇诪讗, 拽讘注讜 讛讞讻诪讬诐 讗转 讛讚讬谉 讚砖转讜拽讬 讻驻讬 讞诇讜转 讛砖诐 驻住讜诇 讜讚讗讬 砖讞诇 讘讜 讜讛转讬专讜诐 讝讛 讘讝讛, 讜讗讬诇讜 讘讘讬讗转 砖转讜拽讬 注诐 砖转讜拽讬, 拽讘注讜 讛讞讻诪讬诐 讗转 讚讬谞诐 讻驻讬 讞诇讜转 讚讬谉 讛住驻拽 砖讞诇 讘诐 讜讗住专讜诐.
讜讘讘讬讗讜专 讛讞讬诇讜拽 讬转讻谉 砖讛讜讗 诪砖讜诐 讚讛讗讬住讜专 讚谞转讬谞讛 诪讛讜讜讛 讞诇讜转 砖诐 讗讬住讜专 讞讚砖 诪讚专讘谞谉, 讚讛专讬 谞转讬谞讬诐 诪讜转专讬诐 诪讚讗讜专讬讬转讗, 讜诪讻讬讜谉 讚谞转讬谉 讛讜讬 讞诇讜转 砖诐 讗讬住讜专 讞讚砖 诪讚专讘谞谉 诇驻讬讻讱 讛拽讬诇讜 讘讜 讜讛转讬专讜 讘砖转讜拽讬 诪讚讬谉 讻诇 讛驻住讜诇讬诐 诪讜转专讬诐 诇讘讗 讝讛 讘讝讛 讜讛驻拽讬注讜 讗转 讛讗讬住讜专 讚砖转讜拽讬 诪爪讚 砖讛讜讗 住驻拽. 讜诪讗讬讚讱 砖转讜拽讬 讜讗住讜驻讬 讗讬谞诐 砖诪讜转 讚讗讬住讜专讬诐 诪讞讜讚砖讬诐 诪讚专讘谞谉 讗诇讗 讗讬住讜专讬 住驻拽 诪诪讝专 砖讛讞诪讬专讜 讞讝"诇 讘讚讬谉 住驻拽诐. 讜注讬拽专 转拽谞转诐 讛讬转讛 诇讛讞诪讬专 讘讚讬谞讬讛诐 讚砖转讜拽讬 讜讗住讜驻讬 诪爪讚 讛住驻拽, 讚诇诪讗 诪诪讝专讬诐 讛诐 讚诇诪讗 讻砖专讬诐 讛诐, 讜诇讗 诇诇讻转 讗讞专讬 讛讚讬谉 讚讗讜专讬讬转讗 讚拽讘注 砖诪讜转专讬诐 讛诐 诇讘讗 讝讛 讘讝讛 讜讗祝 诇讘讗 讘诪诪讝专 讜讚讗讬. 讜诪讗讞专 砖讻讱 讛转拽讬谞讜 讛专讘谞谉 诇诇讻转 讗讞专讬 讞诇讜转 讚讬谉 住驻拽诐 讜诇讛讞诪讬专 注诇讬讛诐 讜诇讗 诇诇讻转 讗讞专讬 砖诐 讛驻住讜诇 砖讞诇 讘讛诐 诪谉 讛转讜专讛 诇讛拽诇, 诪砖讜"讛 砖转讜拽讬 讗住讜专 讘砖转讜拽讬 讜讘讗住讜驻讬 讜砖谞讬讛诐 讗住讜专讬诐 讘诪诪讝专 讜讚讗讬 诪砖讜诐 砖讗住讜专讬诐 诪讚专讘谞谉 诪讚讬谉 住驻拽 诪诪讝专 讜诇讗 讛讜转专讜 诪讚讬谉 讻诇 讛驻住讜诇讬诐 讛诪讜转专讬诐 诇讘讗 讝讛 讘讝讛.
讙诪'. 讚专砖 专' 讝讬专讗 讘诪讞讜讝讗 讙专 诪讜转专 讘诪诪讝专转, 专讙诪讜讛讜 讻讜诇讬 注诇诪讗 讘讗转专讜讙讬讬讛讜.
讜谞专讗讛 诇讘讗专 注"驻 诪砖"讻 诇注讬诇 (讚祝 注讙. 讚"讛 拽讛诇 讙专讬诐 诇讗 讗讬拽专讬 拽讛诇) 讚讛讘讬讗讜专 讘讝讛 讚讙专 诪讜转专 讘诪诪讝专转 讛讜讗 讚讙讬专讜转 讛讜讬 诪转讬专 诇讘讜讗 讘拽讛诇 讗讘诇 讛讙专 注讚讬讬谉 讗讬谞讜 讞诇拽 诪诪砖驻讞转 讬砖专讗诇. 讜诪砖讜"讛 讻注住讜 讛讙专讬诐 讜专讙诪讜讛讜 讘讗转专讜讙讬诐.27
讙诪'. 专讜讘 讻砖专讬诐 讗爪诇讛 讜诪讬注讜讟 驻住讜诇讬谉 讗爪诇讛, 讜讗讬 讗讝诇讬 讗讬谞讛讜 诇讙讘讛 讻诇 讚驻专讬砖 诪专讜讘讗 驻专讬砖.
讗
讗讬谉 讛讜诇讻讬谉 讘讬讜讞住讬谉 讗讞专 讛专讜讘
诪砖诪注 诪讛讙诪' 讚专讜讘 诪讻专讬注 讘讬讜讞住讬谉. 讜诇讻讗讜专讛 拽砖讛 讚讛专讬 讘讬讜讞住讬谉 讘注诇诪讗 驻住拽讬谞谉 讚讗讬谉 专讜讘 诪讻专讬注 诇拽讜诇讗. 讚讛谞讛 驻住拽 讛专诪讘"诐 (驻专拽 讟讜 诪讛诇讻讜转 讗讬住讜"讘 讛诇讻"讛) 讜讝"诇 讛讗住讜驻讬 砖谞诪爪讗 讘注讬专 砖讬砖 讘讛 注讻讜"诐 讘讬谉 砖讛讬讛 专讜讘 注讻讜"诐 讗讜 专讜讘 讬砖专讗诇 讛"讝 住驻拽 注讻讜"诐 诇注谞讬谉 讬讞讜住讬谉, 拽讬讚砖 讗砖讛 爪专讬讻讛 讙讟 诪住驻拽, 诪讬 砖讛专讙讜 诇讗 讛讬讛 谞讛专讙 注诇讬讜 注讻"诇. 讛专讬 讗注"驻 讚讬砖 专讜讘 讚讛讜讗 诪讬砖专讗诇 讝讛 讗讬谞讜 诪讻专讬注 讚讛讜讗 讬砖专讗诇 讜讚讗讬 讗诇讗 讚谞砖讗专 讘住驻拽.28 讜讗"讻 诇讻讗讜专讛 讙诐 讘住讜讙讬讗 讚讬讚谉 讘谞讜讙注 诇砖转讜拽讬 诇诪讛 专讘讗 谞拽讟 讚讗诐 专讜讘 讻砖专讬谉 讗爪诇讛 讜讗讝诇讬 讗讬谞讛讜 诇讙讘讛 讚讛讜诇讚 诪讜转专 诪讚讗讜专讬讬转讗 诪讚讬谉 讻诇 讚驻专讬砖 诪专讜讘讗 驻专讬砖.29
讜谞专讗讛 诇讞诇拽 讘讬谉 讛讚讬谉 讚拽讘讬注转 讬讜讞住讬谉 讘讙讘专讗 诇讘讬谉 讛讗讬住讜专 诇讘讜讗 讘拽讛诇. 讚讘谞讜讙注 诇拽讘讬注转 讬讜讞住讬谉 讛讗诐 讛讜诇讚 讬砖专讗诇 讗讜 注讻讜"诐 讗讝讬 诇讗 讛讜诇讻讬谉 讘转专 专讜讘 诇拽讘讜注 讚讛讜讗 诪讬砖专讗诇. 讗讘诇 讘谞讜讙注 诇砖讗诇讛 讛讗诐 讛讜诇讚 诪讜转专 诇讘讜讗 讘拽讛诇 讗讜 诇讗, 讗讝讬 砖驻讬专 讛讜诇讻讬谉 讘转专 讛专讜讘 讻诪讜 讘讻诇 砖讗专 讗讬住讜专讬 转讜专讛. 讜讝讛 讙诐 注讜诇讛 诪驻住拽 讛专诪讘"诐 (驻专拽 讬讞 诪讛诇讻讜转 讗讬住讜"讘 讛诇讬"讙) 讘谞讜讙注 诇讚讬谉 驻谞讜讬讛 讚谞讘注诇讛, 讜讝"诇 驻谞讜讬讛 砖专讗讜讛 砖谞讘注诇讛 诇讗讞讚 讜讛诇讱 诇讜, 讜讗诪专讜 诇讛 诪讬 讛讜讗 讝讛 砖讘讗 注诇讬讱 讜讗诪专讛 讗讚诐 讻砖专 讛专讬 讝讜 谞讗诪谞转, 讜诇讗 注讜讚 讗诇讗 讗驻讬诇讜 专讗讜讛 诪注讜讘专转 讜讗诪专讜 诇讛 诪诪讬 谞转注讘专转 讜讗诪专讛 诪讗讚诐 讻砖专 讛专讬 讝讜 谞讗诪谞转 讜转讛讬讛 诪讜转专转 诇讻讛谉, 讘讚"讗 讘砖讬讛讬讛 讛诪拽讜诐 砖谞讘注诇讛 讘讜 驻专砖转 讚专讻讬诐 讗讜 讘拽专谞讜转 砖讘砖讚讜转 砖讛讻诇 注讜讘专讬谉 砖诐, 讜讛讬讜 专讜讘 讛注讜讘专讬诐 砖诐 讻砖专讬诐, 讜专讜讘 讛注讬专 砖驻专砖讜 讗诇讜 讛注讜讘专讬谉 诪诪谞讛 讻砖专讬诐, 砖讛讞讻诪讬诐 注砖讜 诪注诇讛 讘讬讜讞住讬谉 讜讛爪专讬讻讜 砖谞讬 专讜讘讜转, 讗讘诇 讗诐 讛讬讜 专讜讘 讛注讜讘专讬诐 驻讜住诇讬诐 讗讜转讛 讻讙讜谉 注讻讜"诐 讗讜 诪诪讝专讬诐 讜讻讬讜爪讗 讘讛诐 讗注"驻 砖专讜讘 讛诪拽讜诐 砖讘讗讜 诪诪谞讛 讻砖专讬诐 讗讜 砖讛讬讜 专讜讘 讗谞砖讬 讛诪拽讜诐 驻住讜诇讬谉 讗注"驻 砖专讜讘 讛注讜讘专讬谉 砖诐 讻砖专讬诐 讞讜砖砖讬谉 诇讛 砖诪讗 诇诪讬 砖驻讜住诇 讗讜转讛 谞讘注诇讛 讜诇讗 转讬谞砖讗 诇讻讛谉 诇讻转讞诇讛 讜讗诐 谞砖讗转 (诇讗) 转爪讗 注讻"诇. 讛专讬 讛专诪讘"诐 讻转讘 讚诪驻谞讬 讞讜诪专讗 讘讬讜讞住讬谉 讛爪专讬讻讜 讘' 专讜讘讬 诇拽讜诇讗, 讗讘诇 诪砖诪注 讚诪注讬拽专 讛讚讬谉 讛讜诇讻讬谉 讘转专 讗驻讬' 专讜讘 讗讞讚 讻讚讬 诇讛讻砖讬专讛 诇讻讛谉. 讜讛讘讬讗讜专 讛讜讗 讚讙诐 讛讻讗 讗讬谉 讛讚讬讜谉 讘谞讜讙注 诇拽讘讬注转 讬讜讞住讬谉 讜讻讚讜诪讛 讗诇讗 讘砖讗诇讛 讚讗讬住讜专 讜讛讬转专 讜诇讻谉 诪注讬拽专 讛讚讬谉 讛讜诇讻讬谉 讘转专 专讜讘 讗讞讚.
讜讬讜爪讗 诪讻诇 讝讛 讚讘砖转讜拽讬 讘爪讬讜专 讚专讜讘 讻砖专讬谉 讗爪诇讛 讬转讻谉 诇讞诇拽 讘讬谉 讛讗讬住讜专 诇讘讜讗 讘拽讛诇 诇讘讬谉 拽讘讬注转 讛讬讜讞住讬谉 讚讛讜诇讚. 讚讛讬讬谞讜 讚诪爪讚 讗讞讚 讛讜诇讚 诪讜转专 诇讘讜讗 讘拽讛诇 (讗驻讬' 讘诇讬 讛讙讝讛"讻 讚诪诪讝专 讜讚讗讬 讜诇讗 诪诪讝专 住驻拽) 讚讛专讬 讬砖 专讜讘 讚诪讻专讬注 诇拽讜诇讗. 诪讗讬讚讱 讬"诇 讚讘谞讜讙注 诇拽讘讬注转 讬讜讞住讬谉 注讚讬讬谉 讬砖 诇讜诇讚 讛讝讛 讞诇讜转 砖诐 驻住讜诇 讙讘专讗 砖诇 住驻拽 诪诪讝专 讚讛专讬 专讜讘 讗讬谞讜 诪讻专讬注 讘讬讜讞住讬谉,30 讜诪诪讬诇讗 讞诇 注诇讬讜 驻住讜诇 讙讘专讗 讘谞讜讙注 诇驻住讜诇 诇讛讬讜转 讘住谞讛讚专讬谉 讜讛讛讬转专 诇讬砖讗 诪诪讝专转. 讜谞诪爪讗 讚讛讞讬诇讜拽 讚讛注诇谞讜 诇注讬诇 讘谞讜讙注 诇住驻拽 诪诪讝专 (讚祝 注讙. 讘注谞讬谉 诪诪讝专 讜住驻拽 诪诪讝专 讗讜转 讗') 砖讬讬讱 讙诐 讛讬讻讗 讚专讜讘 讻砖专讬诐 讗爪诇讛.
讘
诪讞诇讜拽转 讛专诪讘"诐 讜讛专讗讘"讚 讘注谞讬谉 专讜讘 讘讬讜讞住讬谉
注"驻 讛讬住讜讚 讛谞"诇 讚诇讗 讗讝诇讬谞谉 讘转专 专讜讘 讘讬讜讞住讬谉 讗驻砖专 诇讘讗专 讙诐 讚讘专讬 讛专诪讘"诐 讘讛诪砖讱 驻专拽 讟讜 诪讗讬住讜专讬 讘讬讗讛 (讛诇讻"讝) 讜讝"诇 讬专讗讛 诇讬 砖讻诇 诪讚讬谞讛 砖讬砖 讘讛 砖驻讞讛 讗讜 注讻讜"诐 讛专讗讜讬讛 诇讬诇讚 讛讜讗讬诇 讜讛讗住讜驻讬 讛谞诪爪讗 砖诐 住驻拽 注讻讜"诐 讗讜 住驻拽 注讘讚 讻砖讬砖讗 讛讙讬讜专转 讻诪讜 砖讘讬讗专谞讜 讛专讬 讝讜 住驻拽 讗砖转 讗讬砖 讜讛讘讗 注诇讬讛 驻讟讜专 砖讗讬谉 讛讜专讙讬谉 注诇 住驻拽, 讜讻谉 讬专讗讛 诇讬 砖讛砖转讜拽讬 砖谞砖讗 讗砖讛 砖讗驻砖专 砖讛讬讗 注专讜讛 注诇讬讜 讜讛专讬 讛讬讗 住驻拽 讗砖转 讗讬砖 砖讗讬谉 拽讬讚讜砖讬谉 转讜驻住讬谉 讘注专讬讜转 注讻"诇. 讛专讬 讚讗诐 讬砖 注讻讜"诐 讗讞讚 讘注讬专 讗讝讬 拽讬讚讜砖讬讜 讞诇讬谉 专拽 诪住驻拽 讜讗讬谉 讛讜专讙讬谉 注诇 讛住驻拽. 讜讛讘讬讗讜专 讛讜讗 讻谞"诇 讚诇讗 讗讝诇讬谞谉 讘转专 专讜讘 诇拽讘讜注 讚讛讜诇讚 讬砖专讗诇.
讜讛专讗讘"讚 讛砖讬讙 讚讘讜讚讗讬 讛讜专讙讬谉 讘诪爪讘 讻讝讛, 讜讝"诇 诪爪讗谞讜 讘诪住' 住谞讛讚专讬谉 砖讛讜诇讻讬谉 讘讚讬谞讬 谞驻砖讜转 讗讞专 讛专讜讘 讜讻讜' 注讻"诇. 讛专讗讘"讚 讛转讻讜讜谉 诇住讜讙讬讗 讘住谞讛讚专讬谉 (住讟.) 讘讗讜驻谉 讚讬砖 讘' 注讚讬诐 讚讛注讬讚讜 讘讚讬谞讬 谞驻砖讜转 讜讝"诇 讗讞讚 讗讜诪专 讘砖谞讬诐 讘讞讚砖, 讜讗讞讚 讗讜诪专 讘讙' 注讚讜转谉 拽讬讬诪转 砖讝讛 讬讜讚注 讘注讬讘讜专讜 砖诇 讞讜讚砖 讜讝讛 讗讬谞讜 讬讜讚注 讘注讬讘讜专讜 砖诇 讞讜讚砖 讜讻讜' 讗诇讗 诇讗讜 诪砖讜诐 讚讗诪专讬谞谉 讝讬诇 讘转专 专讜讘讗 讜专讜讘讗 讚讗讬谞砖讬 注讘讚讬 讚讟注讜 讘注讬讘讜专讗 讚讬专讞讗 注讻"诇. 讜诇驻讬"讝 讛专讗讘"讚 讛住讬拽 讚讙诐 讘住驻拽 讙讜讬 住驻拽 讬砖专讗诇 讚拽讬讚砖, 讚讛讬讻讗 讚讬砖 专讜讘 讚讛讜讗 诪讬砖专讗诇 拽讬讚讜砖讬讜 拽讬讚讜砖讬谉 讜讛讜专讙讬谉 讗转 讗砖转讜 讗诐 讝讬谞转讛. 讜讘讚注转 讛专诪讘"诐 讬"诇 讻谞"诇 讚讘讚讬谞讬 谞驻砖讜转 讛讜诇讻讬谉 讘转专 专讜讘, 讗讘诇 讘谞讬讚讜谉 讚讬讚谉 谞拽讜讚转 讛住驻拽 讛讜讬 讘拽讘讬注转 讬讜讞住讬谉 讜诇讗 讛讜诇讻讬谉 讘讝讛 讘转专 讛专讜讘, 讜讗讝 讛住驻拽 讘讚讬谞讬 谞驻砖讜转 谞转讙诇讙诇 诪讛住驻拽 讘讬讜讞住讬谉 讚诇讗 讛讜讻专注 注"讬 讛专讜讘.
讜诇讻讗讜专讛 讛专诪讘"诐 讜讛专讗讘"讚 讛诇讻讜 诇砖讬讟转诐 讙诐 讘讚讬谉 讗住讜驻讬 讚谞诪爪讗 讘注讬专 砖专讜讘讜 注讻讜"诐 讜讗讝 谞转讙讬讬专. 讚讛专诪讘"诐 驻住拽 (驻专拽 讟讜 诪讛诇讻讜转 讗讬住讜"讘 讛诇讟"讜-讛诇讟"讝) 讜讝"诇 讛讗住讜驻讬 砖谞诪爪讗 讘注讬专 砖讬砖 讘讛 注讻讜"诐 讘讬谉 砖讛讬讛 专讜讘 注讻讜"诐 讗讜 专讜讘 讬砖专讗诇 讛"讝 住驻拽 注讻讜"诐 诇注谞讬谉 讬讞讜住讬谉 拽讬讚砖 讗砖讛 爪专讬讻讛 讙讟 诪住驻拽, 诪讬 砖讛专讙讜 诇讗 讛讬讛 谞讛专讙 注诇讬讜, 讛讟讘讬诇讜讛讜 讘讬转 讚讬谉 诇砖诐 讙专讜转 讗讜 砖讟讘诇 诪砖讛讙讚讬诇 讛专讬 讛讜讗 讻砖讗专 讗住讜驻讬诐 讛谞诪爪讗讬诐 讘注专讬 讬砖专讗诇 注讻"诇. 讚讛讬讬谞讜, 讚诇驻讬 讛专诪讘"诐 讗讞专讬 讛讙讬专讜转 讛讗住讜驻讬 讗住讜专 诇讘讜讗 诇拽讛诇 诪驻谞讬 住驻拽 讚讛讬讛 讬砖专讗诇 讗住讜驻讬 诪诇讬讚讛. 讜讛专诪讘"诐 讗讝讬诇 诇砖讬讟转讜 讚讗驻讬' 讘注讬专 讚专讜讘 注讻讜"诐 注讚讬讬谉 讛讜诇讚 谞讞砖讘 讻住驻拽 讬砖专讗诇 讚讗讬谉 讛讜诇讻讬谉 讘讬讜讞住讬谉 讘转专 讛专讜讘. 讗诪谞诐 讛专讗讘"讚 (砖诐 讛诇讟"讜) 讻转讘 讜讝"诇 讗诐 专讜讘 注讻讜"诐 讜谞转讙讬讬专 拽专讜讘 讗谞讬 诇讛讻砖讬专 注讻讜"诐 讛讜讗 讜谞转讙讬讬专 注讻"诇. 讜谞诪爪讗 讚诇驻讬 讛专讗讘"讚 讛讬讻讗 讚讬砖 专讜讘 注讻讜"诐 讘注讬专 讗讝讬 讛讙讬专讜转 诪转讬专讜 讘讘转 讬砖专讗诇 讻砖专讛. 讜谞专讗讛 讚讛专讗讘"讚 诇砖讬讟转讜 讜驻诇讬讙 注诇 讛讬住讜讚 讚讛专诪讘"诐 讚讗讬谉 讛讜诇讻讬谉 讘讬讜讞住讬谉 讘转专 专讜讘. 讗诇讗 讛专讗讘"讚 住讘讜专 讚讗诐 讬砖 专讜讘 讙讜讬讬诐 讘注讬专 讗讝讬 诪注讬拽专 讛讚讬谉 讛讜诇讻讬谉 讘转专 讛专讜讘 讜讚讬谉 讛讜诇讚 讻讙讜讬 讜诇讻谉 讗诐 谞转讙讬讬专 讚讬谞讜 讻讙专 讚注诇诪讗 讚诪讜转专 讘讘转 讬砖专讗诇 讻砖专讛. 讗诇讗 讚讛专讗讘"讚 谞住转驻拽 讚讗讜诇讬 讬砖 讞讜诪专讗 诪讚专讘谞谉 诇讞砖讜砖 诇诪讬注讜讟 讚讛讜讗 讬砖专讗诇 讗住讜驻讬 讜注讚讬讬谉 讗住讜专 讘讘转 讬砖专讗诇 讙诐 讗讞专讬 讛讙讬专讜转.
讗诪谞诐 讬转讻谉 讚讛专诪讘"诐 诪讜讚讛 讘诪拽爪转 诇讛专讗讘"讚. 讚讛专讬 讛专讗讘"讚 讛讜讻讬讞 诪讝讛 讚专讜讘讗 讚讗讬谞砖讬 注讘讚讬 讚讟注讜 讘注讬讘讜专讗 讚讬专讞讗 讚讘谞驻砖讜转 讛讜诇讻讬谉 讘转专 讛专讜讘. 讜讛专讜讘 讛讝讛 讛讜讬 专讜讘讗 讚诇讬转讗 拽诪谉. 讜讬"诇 讚讛专诪讘"诐 诪讜讚讛 讚专讜讘 讻讝讛 诪讛谞讬 讙诐 讘讬讜讞住讬谉 讚讛专讬 谞讞砖讘 讻讗讬诇讜 讗讬谉 诪讬注讜讟 讻诇诇. 讗讘诇 讘谞讜讙注 诇注讬专 砖专讜讘讜 讬砖专讗诇 讜诪讬注讜讟讜 注讻讜"诐 讝讛 讛讜讬 专讜讘讗 讚讗讬转讗 拽诪谉 讜讘专讜讘 讻讝讛 讚讛诪讬注讜讟 讘驻谞讬谞讜 讗讝讬 讛专诪讘"诐 谞拽讟 讚诇讗 讛讜诇讻讬谉 讘转专 专讜讘 讝讛 讘拽讘讬注转 讬讜讞住讬谉.31
讜诇讻讗讜专讛 讛讬住讜讚 讚诇驻讬 讛专诪讘"诐 讛讜诇讻讬谉 讘转专 专讜讘讗 讚诇讬转讗 拽诪谉 讘讬讜讞住讬谉 讛讜讬 讛讘讬讗讜专 讘讚讘专讬讜 讘讛诪砖讱 驻专拽 讟"讜 讚讛诇讻讜转 讗讬住讜"讘 (讛诇讻"讟), 讘谞讜讙注 诇讟注诐 讚讗讬谉 砖转讜拽讬 讜讗住讜驻讬 讗住讜专讬谉 诪讚讗讜专讬讬转讗 诪驻谞讬 讞砖砖 注专讜讛 讜讝"诇 讜诪谞讬谉 讗谞讬 讗讜诪专 砖讗讬谉 讛砖转讜拽讬 讜讛讗住讜驻讬 讗住讜专 讘讻诇 讗砖讛 砖讗驻砖专 砖转讛讬讛 注专讜讛 注诇讬讜 砖讛专讬 讛讻砖专 砖谞讘讚拽讛 讗诪讜 讗讬谞讜 讗住讜专 讘讻诇 讗砖讛 砖讗驻砖专 砖转讛讬讛 注专讜讛 注诇讬讜, 讜讛专讬 谞讗诪专 讘转讜专讛 讗诇 转讞诇诇 讗转 讘转讱 诇讛讝谞讜转讛, 讜讗诪专讜 讞讻诪讬诐 砖讗诐 讬注砖讛 讝讛 谞诪爪讗 讗讘 谞讜砖讗 讘转讜 讜讗讞 谞讜砖讗 讗讞讜转讜, 讜讗讬诇讜 讛讬讛 讛讚讬谉 砖讻诇 诪讬 砖讗讬谞讜 讬讜讚注 讗讘讬讜 讘讜讚讗讬 讗住讜专 讘讻诇 讗砖讛 砖讗驻砖专 砖转讛讬讛 注专讜讛 注诇讬讜, 诇讗 讛讬讬谞讜 讘讗讬诐 诇诪讚讛 讛讝讗转 诇注讜诇诐 讜诇讗 转讛讬讛 讛讗专抓 诪诇讗讛 讝诪讛, 讛讗 诇诪讚转 砖讗讬谉 讗讜住专讬谉 注专讬讜转 讜诪讞讝讬拽讬谉 讗讜转谉 讘砖讗专 讘砖专 讘住驻拽 注讚 砖讬讜讚注 讘讜讚讗讬 砖讝讜 注专讜讛 注诇讬讜, 砖讗诐 讗转讛 讗讜诪专 讻谉 讻诇 讛讬转讜诪讬诐 砖讘注讜诇诐 砖诇讗 讛讻讬专讜 讗讘讜转讬讛诐 讛讬讜 讗住讜专讬谉 诇讛谞砖讗 讘讻诇 诪拽讜诐 砖诪讗 讬驻讙注讜 讘注专讜讛 注讻"诇. 讛专讬 讛专诪讘"诐 讛讜讻讬讞 讚讗讬谉 讗讜住专讬谉 砖转讜拽讬 诪驻谞讬 住驻拽 注专讜讛 讗讘诇 诇讗 讘讬讗专 讗转 讟注诐 讛讚讘专. 讜诇讻讗讜专讛 拽砖讛, 讚诇驻讬 砖讬讟转 讛专诪讘"诐 讗讬谉 讛讜诇讻讬谉 讘讬讜讞住讬谉 讘转专 讛专讜讘 讻谞"诇, 讜讗"讻 诪讚讜注 讻讗谉 诇讗 讞讜砖砖讬谉 诇住驻拽 注专讜讛. 讜谞专讗讛 诇讘讗专 讚诪讻讬讜谉 讚讘讛诇讻讛 讻"讟 讛住驻拽 讻讜诇诇 讻诇 讛注讜诇诐 讻讜诇讜 讬砖 专讜讘讗 讚诇讬转讗 拽诪谉 讚讛讗砖讛 讗讬谞讛 注专讜讛 注诇讬讜 讜诇讻谉 讗讬谉 住讘讛 诇讗住讜专 砖转讜拽讬 诪讟注诐 讝讛. 讗诪谞诐 讻砖讬砖 讗住讜驻讬 砖谞诪爪讗 讘注讬专 诪住讜讬诐 讜专讜爪讬诐 诇讚注转 讛讗诐 讛讜讗 讬砖专讗诇 讗讜 注讻讜"诐, 讝讛 讛讜讬 专讜讘讗 讚讗讬转讗 拽诪谉 讜诇讻谉 诇讗 讛讜诇讻讬谉 讘讬讜讞住讬谉 讘转专 讛专讜讘.
讜注讜讚 谞专讗讛 诇讘讗专 讚讛讬讛 诇讛专诪讘"诐 讞讬诇讜拽 讗讞专 讘讚讬谞讬 专讜讘. 讚讛讬讬谞讜 讚讛专诪讘"谉 讘讞讜诇讬谉 (诪诇讞诪讜转 讛' 讚祝 讙:-讚. 讘讚驻讬 讛专讬"祝) 讞讬诇拽 讘讬谉 讛讬讻讗 讚讛诪讬注讜讟 讗讬谞讜 诪爪讜讬 讚讗讝 讛讜诇讻讬谉 讘转专 讛专讜讘 诇讙诪专讬 讜诇讗 爪专讬讱 诇讞砖讜砖 讜诇讘讚讜拽 讚讗讜诇讬 讛诪拽专讛 讛讝讛 诪谉 讛诪讬注讜讟, 诇讘讬谉 讛讬讻讗 讚讬砖 诪讬注讜讟 讛诪爪讜讬 讚讗讝讬 讗注"驻 讚住讜诪讻讬谉 注诇 讛专讜讘 爪专讬讱 诇讘讚讜拽.32 讜讬转讻谉 讚讘讛诇讻讛 讻"讛 讻砖讛专诪讘"诐 驻住拽 讚诇讗 拽讜讘注讬谉 砖讛讗住讜驻讬 讬砖专讗诇 讗讜 讙讜讬 注诇 驻讬 专讜讘, 讗讬讬专讬 讘专讜讘 砖讗讬谞讜 讙诪讜专 讜诪讬注讜讟 讛诪爪讜讬 讜诇讻谉 讛专讜讘 讗讬谞讜 诪讘专专 诇讙诪专讬. 讗诪谞诐 讘讛诇讻讛 讻"讟 讚讛住驻拽 讛讜讗 讛讗诐 讛讗住讜驻讬 讛讜讗 讛讗讞讜转 砖诇 讗砖讛 诪住讜讬讬诪转, 讗讝讬 讗讬谉 讻讗谉 诪讬注讜讟 讛诪爪讜讬 讜专讜讘 讙诪讜专 讞诇 讻讘讬专讜专 讚诪讜注讬诇 讙诐 诇拽讘讜注 讬讜讞住讬谉.
讗诪谞诐 诇讻讗讜专讛 诇驻讬"讝 爪"注 讘驻住拽 讛专诪讘"诐 讘讛诇讻讛 讻"讝 讚谞拽讟 讚诪讚讬谞讛 讚讬砖 讘讛 砖驻讞讛 讗讞转 讛拽讬讚讜砖讬谉 砖诇 讗住讜驻讬 讘讗讜转讛 诪讚讬谞讛 讞诇 专拽 诪住驻拽 讜讗讬谉 讛讜专讙讬谉 讗转 讗砖转讜. 讚讛专讬 砖诐 讗讬讬专讬 讘专讜讘 讙诪讜专 讜诪讬注讜讟 砖讗讬谞讜 诪爪讜讬 (砖驻讞讛 讗讞转) 讜注讚讬讬谉 讛专诪讘"诐 谞拽讟 讚诇讗 讛讜诇讻讬谉 讘转专 讛专讜讘. 讜讬转讻谉 讚讝讛讜 讘讚讬讜拽 讛讜讬 讛砖讙转 讛专讗讘"讚 讚讛拽砖讛 诪讝讛 讚讛讜专讙讬谉 注诇 驻讬 注讚讜转 讚诪讜讻砖专 讘专讜讘讗 讚诇讬转讗 拽诪谉. 讻诇讜诪专, 讚讛专讗讘"讚 讛拽砖讛 讚讗诐 讛讜诇讻讬谉 讘谞驻砖讜转 讘转专 专讜讘讗 讚诇讬转讗 拽诪谉 讗讝讬 讝讛 讗讜诪专 讚讘专讜讘 讚讞诇 讻诪讘专专 讗讬谉 诪拽讜诐 诇讞砖讜砖 诇诪讬注讜讟, 讜讗"讻 讙诐 讘讚讬谉 讛讗住讜驻讬 讛讝讛, 讗注"驻 讚讗讬讬专讬 讘专讜讘讗 讚讗讬转讗 拽诪谉 讛专讬 讗讬谉 诪讬注讜讟 诪爪讜讬 讜讛专讜讘 讞诇 讻诪讘专专 讜专讗讜讬 诇讜诪专 讚讛讗住讜驻讬 讛讜讬 讬砖专讗诇 讘讜讚讗讬 讜拽讬讚讜砖讬谉 讛讜讬 拽讬讚讜砖讬 讜讚讗讬.
讙诪'. 讜诪讛 讟注诐 讗诪专讜 砖转讜拽讬 驻住讜诇 讙讝讬专讛 砖诪讗 讬砖讗 讗讞讜转讜 诪讗讘讬讜.
讘转讞讬诇讛 讛讙诪' 讘讬讗专讛 讗转 讛讞讜诪专讗 讚专讘谞谉 讚砖转讜拽讬 诪驻谞讬 讞砖砖 注专讜讛 讗讘诇 诇驻讬 诪住拽谞转 讛讙诪' 讛讗讬住讜专 讚专讘谞谉 诪驻讗转 诪注诇讛 讘讬讜讞住讬谉. 讜谞专讗讛 诇讘讗专 讚诇驻讬 讛讟注诐 讚砖诪讗 讬砖讗 讗讞讜转讜 诪讗讘讬讜 讗讬谉 讘砖转讜拽讬 讞诇讜转 驻住讜诇 讗驻讬' 诪讚专讘谞谉, 讗诇讗 讚讛讜讗 谞讞砖讘 讻讬砖专讗诇 讻砖专 注诐 讗讬住讜专 讘讬讗讛 诪驻谞讬 讞砖砖 讚讛讜讗 讬砖讗 注专讜讛. 讗诪谞诐 诇驻讬 讛讟注诐 讚诪注诇讛 注砖讜 讘讬讜讞住讬谉 讗讝讬 讬"诇 讚讞讝"诇 讙讝专讜 讚讛砖转讜拽讬 注爪诪讜 谞讞砖讘 讻驻住讜诇 诪讚专讘谞谉.
讜诇驻讬"讝 讬砖 诇讘讗专 诇诪讛 讛讙诪' 讘转讞讬诇讛 专爪转讛 诇讘讗专 讗转 讛讗讬住讜专 讚砖转讜拽讬 注"驻 讞砖砖 注专讜讛 讜诇讗 诪砖讜诐 诪注诇讛 注砖讜 讘讬讜讞住讬谉. 讚讛专讬 讻讚讬 诇讛讞诪讬专 诪讛讟注诐 讚砖诪讗 讬砖讗 讗讞讜转讜 诪讗讘讬讜 讞讝"诇 专拽 谞爪专讻讜 诇讛讞诪讬专 谞讙讚 专讜讘 讗讞讚, 讚讛讬讬谞讜 讚专讜讘 讻砖专讬诐 讗爪诇讛. 讗讘诇 讻讚讬 诇讛讞诪讬专 讘诪注诇讛 注砖讜 讘讬讜讞住讬谉 讜诇讛讞讬诇 讞诇讜转 驻住讜诇 讚专讘谞谉 讘砖转讜拽讬 注爪诪讜, 讗讝讬 爪专讬讻讬诐 诇讛讞诪讬专 谞讙讚 讘' 讟注诪讬诐 讚讬砖 诇讛转讬专 砖转讜拽讬 诇砖讜拽: 讗) 讚专讜讘 讻砖专讬诐 讗爪诇讛,33 讘) 讙诐 讘诇讬 讝讛 讚专讜讘 讻砖专讬诐 讗爪诇讛 讚讬谉 砖转讜拽讬 讻住驻拽 诪诪讝专 讚注讚讬讬谉 讻砖专 诇讘讜讗 讘拽讛诇. 讜专拽 讻砖诪讞诪讬专讬诐 谞讙讚 讘' 讛讟注诪讬诐 讛讗诇讜 砖讬讬讱 诇驻住讜诇 讗转 讛砖转讜拽讬 诪讚专讘谞谉. 讜诇讻谉 讛讙诪' 讛注讚讬驻讛 砖讟注诐 讛讞讜诪专讗 诪讚专讘谞谉 讬讛讗 诪砖讜诐 砖诪讗 讬砖讗 讗讞讜转讜 诪讗讘讬讜 讜专拽 讘讛讻专讞 讛住讬拽讛 讚诪注诇讛 注砖讜 讘讬讜讞住讬谉.
讙诪'. 讗诪专 专讘讗 讘专 专讘 讛讜谞讗 诪爪讗讜 诪讛讜诇 讗讬谉 讘讜 诪砖讜诐 讗住讜驻讬, 诪砖诇讟讬 讛讚诪讬讛 讗讬谉 讘讜 诪砖讜诐 讗住讜驻讬.
谞专讗讛 讚讛讬住讜讚 讚讻诇 讛住讜讙讬讗 讛讜讗 讚讗诐 讬砖 讚讘专 砖讙讜专诐 诇专讜讘讗 讚诇讬转讗 拽诪谉 讚讛讜诇讚 讻砖专 讗讝讬 诪拽讬诇讬谞谉 讜诪讻砖讬专讬诐 讗转 讛讜诇讚. 讜讻诇 讝讛 讘专讜讘讗 讚诇讬转讗 拽诪谉. 讗讘诇 讞讝"诇 讛讞诪讬专讜 讚讗住讜驻讬 讗住讜专 诇讘讜讗 讘拽讛诇 讗驻讬' 讛讬讻讗 讚讬砖 专讜讘讗 讚讗讬转讗 拽诪谉 讚讛讜诇讚 讻砖专.
9 讜讛谞讛 讘转讜专讛 讛讻讛谞讬诐 谞转拽讚砖讜 诇注爪诪诐 诪讞' 讬诪讬 讛诪讬诇讜讗讬诐, 讜讛诇讜讜讬诐 谞转拽讚砖讜 诇注爪诪诐 讘驻讚讬讜谉 讛讘讻讜专讜转. 讜诇讻讗讜专讛 诪砖诪注 诪讝讛 讚讻讛讜谞讛 讜诇讜讜讬讛 砖转讬 拽讚讜砖讜转 砖讜谞讜转 讛谉.
10 讜讬砖 诇讛注讬专 诪讚讘专讬 讛讙专"讞 讝爪"诇 注诇 讛专诪讘"诐 (驻专拽 讟讜 诪讛诇讻讜转 讗讬住讜"讘 讛诇"讟) 讚讘讬讗专 讚诇驻讬 讛转讜住' 讬砖 诇讻诇 讻讛谉 拽讚讜砖转 诇讜讬讛 讗讘诇 讛讻讛谉 讗讬谞讜 讞诇拽 诪诪砖驻讞转 诇讜讬讛 讜讝"诇 讗诇讗 讜讚讗讬 谞专讗讛 诪讜讻讞 诪讝讛, 讚讗祝 讚讻讛谞讬诐 讗讬拽专讜 诇讜讬讬诐, 诪"诪 讚讬谉 讛讻讛讜谞讛 诪讘讟诇 讜诪驻拽讬注 讚讬谉 诇讜讬讬讛 诪讬谞讬讛, 讚讻讛谞讬诐 诇讜讬讬诐 讜讬砖专讗诇讬诐 砖诇砖讛 砖诪讜转 讜转诇转讗 拽讛诇讬 诪讬讜讞讚讬诐 谞讬谞讛讜, 讜讻诇 诪砖驻讞转 讻讛讜谞讛 讗讬谞讛 讘讚讬谉 诪砖驻讞转 诇讜讬讬诐 注讻"诇. 讜谞专讗讛 讚专讘讬谞讜 讝爪"诇 诇讗 讞讬诇拽 讘讬谉 讞诇讜转 讛拽讚讜砖讛 诇讘讬谉 讞诇讜转 讛诪砖驻讞转 讚讛专讬 讛讚讬讜谉 讘住讜讙讬讗 讚讬讚谉 讛讜讗 讛讗诐 讻讛谞讬诐 讜诇讜讬讬诐 谞讻诇诇讬诐 讘讗讜转讜 "拽讛诇" 讚诇驻讬 专讘讬谞讜 讝爪"诇 转诇讜讬 讘讚讬谉 诪砖驻讞讛, 讜讗注驻"讻 讛讘讬讗 专讗讬讛 诪讛转讜住' 讛讝讛 讚讗讬讬专讬 讘讚讬谞讬 拽讚讜砖讛 (讗诪谞诐 注讬讬谉 讘住讜祝 讚讘专讬 专讘讬谞讜 讻讗谉 讚讘讘讬讗讜专 讛砖谞讬 砖诇讜 讛讜讗 讗讻谉 讞讬诇拽 讘讬谉 讞诇讜转 拽讚讜砖讛 诇讘讬谉 讞诇讜转 诪砖驻讞讛). 讜诇讻讗讜专讛 讬砖 诪讞诇讜拽转 讚讜诪讛 讘讬谉 专讘讬谞讜 讝爪"诇 诇讘讬谉 讛讙专"讞 讝爪"诇 讘谞讜讙注 诇讘转 讙专 讚注讬讬谉 讘砖讬注讜专讬诐 诇拽诪谉 (注讞. 讘注谞讬谉 讜诇讚 讚讙专 讜讙讬讜专转, 讗讜转 讗) 讜讘讛注专讜转 砖诐, 讚讛讙专"讞 讝爪"诇 讞讬诇拽 讘讬谉 讚讬谉 诪砖驻讞转 讙专 讚讞诇 讚专讱 讛讗讘, 诇讘讬谉 讚讬谉 拽讛诇 讚讞诇 讗驻讬' 讚专讱 讛讗诐, 讜专讘讬谞讜 讝爪"诇 诇讗 谞讞讬转 诇讞讬诇讜拽 讛讝讛. 讜诇讻讗讜专讛 拽砖讛 注诇 讚讘专讬 专讘讬谞讜 讝爪"诇 讚讗诪专 讘转讞讬诇讛 讚讗诐 诪砖驻讞转 讻讛讜谞讛 讜诇讜讬讛 讛谉 讗讜转讛 讞诇讜转 砖诐 诪砖驻讞讛 转诇讜讬讛 讛讬讗 讘诪讞诇讜拽转 讘讬谉 专"诪 讜专"讬, 讜诇讘住讜祝 专讘讬谞讜 讝爪"诇 讛讘讬讗 诪讛转讜住' 讚诇讻讜"注 讻讛讜谞讛 讜诇讜讜讬讛 诪讛讜讜转 讗讜转讛 讞诇讜转 砖诐 讗' 砖诇 拽讚讜砖讛 讜诪砖诪注 砖讛谉 谞诪讬 诪砖驻讞讛 讗讞转 诇讻讜"注, 讜爪"注.
11 专讘讬谞讜 讝爪"诇 诇讗 讘讬讗专 讗转 讛讚讬讜拽 砖诇讜, 讗讘诇 诇讻讗讜专讛 讛讜讗 诪驻谞讬 讚讛转讜住' 讛拽砖讜 诪讻诪讛 住讜讙讬讜转 讚诪注砖专 专讗砖讜谉 谞讬转谉 诇诇讜讬, 讜诇讗 转讬专爪讜 讻诪"砖 讛专诪讘"诐 讚讛拽谞住 讛讬讛 专拽 诇讝诪谉 注讝专讗 讘诇讘讚.
12 讜讙诐 讬砖 诇讛注讬专 讚诇驻讬 专讜讘 讛专讗砖讜谞讬诐 谞讞诇拽讜 讛转谞讗讬诐 讗诐 诪讚讗讜专讬讬转讗 诪注砖专 专讗砖讜谉 谞讬转谉 专拽 诇诇讜讬诐 讗讜 谞讬转谉 讙诐 诇讻讛谞讬诐. 讚注讬讬"砖 讘讬讘诪讜转 (驻讜.) 讜讝"诇 转谞讜 专讘谞谉 转专讜诪讛 诇讻讛谉, 讜诪注砖专 专讗砖讜谉 诇诇讜讬 讚讘专讬 专讘讬 注拽讬讘讗, 专讘讬 讗诇注讝专 讘谉 注讝专讬讛 讗讜诪专 诇讻讛谉, 诇讻讛谉 讜诇讗 诇诇讜讬 讗讬诪讗 讗祝 诇讻讛谉 注讻"诇. 讜讬转讻谉 讚讝讛 讙诐 拽砖讜专 诇讞拽讬专转 专讘讬谞讜 讝爪"诇 讛讗诐 讬砖 诇讻讛谉 拽讚讜砖转 诇讜讬讛 讗讜 诇讗.
13 诇讻讗讜专讛 爪专讬讱 诇讚讞讜转 讗' 诪砖谞讬 讛驻讬专讜砖讬诐 砖诇 专讘讬谞讜 讝爪"诇 讘砖讬讟转 讛专诪讘"诐 讚讛专讬 讻讗谉 专讘讬谞讜 讝爪"诇 讘讬讗专 讗转 砖讬讟转 讛专诪讘"诐 诇驻讬 讛爪讚 讚讻讛谉 讛讜讬 讙"讻 讞诇讜转 砖诐 诇讜讬, 讜诇注讬诇 讘谞讜讙注 诇拽谞住 讚注讝专讗 专讘讬谞讜 讝爪"诇 讘讬讗专 讚讛专诪讘"诐 住讘讜专 讚讻讛谉 讛讜讬 讞驻爪讗 讗讞专 诪诇讜讬 讜诇讻谉 讛拽谞住 讚注讝专讗 讛讜讬 注拽讬专转 讚讘专 诪谉 讛转讜专讛. 讜讗讜诇讬 讬"诇 讚讘讙讘讜诇讬谉 讘谞讜讙注 诇诪注砖专 专讗砖讜谉 讗讬谉 诇讻讛谉 拽讚讜砖转 诇讜讬 讜砖转讬 拽讚讜砖讜转 讛谉, 诪砖讗"讻 讘诪拽讚砖 讬"诇 讚讙诐 诇讜讬 讜讙诐 讻讛谉 谞转拽讚砖讜 讘拽讚讜砖讛 诇注讘讜讚讛, 讜拽讚讜砖转 讻讛讜谞讛 讻讜诇诇转 讘转讜讻讛 讙诐 拽讚讜砖转 诇讜讬讛.
14 讜注"注 讘讝讛 讘专砖讬诪讜转 砖讬注讜专讬诐 诇住讜讻讛 (谞讛: 讘专砖"讬 讚"讛 讜讘讗 讘讻诇). 讜讙诐 注讬讬谉 讘专砖讬诪讜转 砖讬注讜专讬诐 诇讘专讻讜转 (诇讛. 讚"讛 讘转讜讚"讛 砖讗讬谉 讗讜诪专讬诐 砖讬专讛, 讗讜转 讘) 讚专讘讬谞讜 讝爪"诇 谞拽讟 讚讛讻讛谞讬诐 专拽 砖专讜 讘拽讬讚讜砖讬 讛讞讜诪讜转 讜讛注讝专讜转 讜诇讗 讘诪讝讘讞.
15 讜讛砖讜讜讛 诇讚讘专讬 讛诪讛专讬"讟 (诪讜讘讗 讘砖讘 砖诪注转转讗 讗:讗) 讚讗驻讬' 诇驻讬 讛专诪讘"诐 爪专讬讱 讙讝讛"讻 诪讬讜讞讚转 诇住驻拽 诪诪讝专 讻讚讬 诇讛转讬专讜 讘转专转讬 讚住转专讬.
16 讜注"注 讘讝讛 讘讚注转 专讘讬 讗诇讬注讝专 讚住驻讬拽谉 讘讜讚讗谉 讗住讜专, 讘砖讬注讜专讬诐 诇拽诪谉 (注讛. 讚"讛 讚讗讬转诪专 讗专讜住讛 砖注讬讘专讛).
17 注讬讬谉 讘住驻专 讗诪专讬 砖驻专 诇讻转讜讘讜转 (讚祝 讬讙: 讗讜转 讘) 讚讚谉 讘讝讛 讘讗专讬讻讜转.
18 注讬讬谉 讘砖讬注讜专讬诐 诇注讬诇 (讚祝 注讘: 专砖"讬 讚"讛 讞诪砖讛 拽讛诇讬) 讚驻爪讜注 讚讻讗 讛讜讬 讗讬住讜专 讘讬讗讛 讘注诇诪讗 讜诇讗 讞诇讜转 驻住讜诇 讙讘专讗. 讜讘谞讜讙注 诇拽讚讜砖转 讻讛讜谞讛 注讬讬谉 讘诪砖谞讛 讬讘诪讜转 (注.) 讚驻爪讜注 讚讻讗 讻讛谉 讗讜讻诇 讘转专讜诪讛 讛讜讗 讜注讘讚讬讜.
19 讜注"注 讘讻诇 讝讛 讘专砖讬诪讜转 砖讬注讜专讬诐 诇讬讘诪讜转 (诇讝. 讘注谞讬谉 住驻拽 诪诪讝专 讗讜转 讗'). 讜讘谞讜讙注 诇讞讬诇讜拽 讘讬谉 讞诇讜转 讛驻住讜诇 讚诪诪讝专 讚讛讜讬 讚讬谉 讘讬讜讞住讬谉 诇讘讬谉 讛讗讬住讜专 诇讘讜讗 讘拽讛诇 讚讛讜讬 讚讬谉 讘讗讬住讜专 注"注 诇拽诪谉 (讚祝 注讙. 讚"讛 专讜讘 讻砖专讬诐 讗爪诇讛 讗讜转 讗' 讜讚祝 注讛. 讚"讛 讗讬转诪专 讗专讜住讛 砖注讬讘专讛).
20 讜注"注 讘讝讛 讘专砖讬诪讜转 砖讬注讜专讬诐 诇讬讘诪讜转 (诇讝. 讘注谞讬谉 住驻拽 诪诪讝专, 讗讜转 讘).
21 讜诇驻讬"讝 讬砖 诇注讬讬谉 讘讚讬谉 住驻拽 诪诪讝专 讻讛谉 诪讛 讚讬谞讜 讗诇讬讘讗 讚讛讗讞专讜谞讬诐 讚住"诇 讚诪诪讝专 讜讚讗讬 讻讛谉 讗讬谞讜 拽讚讜砖 讘拽讚讜砖转 讻讛讜谞讛 讜驻住讜诇 诇讗讻讬诇转 转专讜诪讛 讜讻讚讜诪讛.
22 讜谞"诪 诇注谞讬谉 讚讬谞讬 谞驻砖讜转 讚住驻拽 诪诪讝专 驻住讜诇 诇讚讬谉.
23 注"注 讘讝讛 讘专砖讬诪讜转 砖讬注讜专讬诐 诇讬讘诪讜转 (诇讝. 讘注谞讬谉 住驻拽 诪诪讝专, 讗讜转 讙).
24 讘讗讜驻谉 砖讛讗讘 讜讛讗诐 砖谞讬讛诐 谞转讬谞讬诐 砖谞讜诇讚讜 诪砖谞讬 谞转讬谞讬诐 注讚 诇讚讜专 讛专讗砖讜谉 砖诇 谞转讬谞讬诐.
25 讻砖讘讗 谞转讬谉 注诇 讘转 讬砖专讗诇 讜讛讜诇讬讚 讘转, 讚讚讬谉 讛讘转 诇讛驻住诇 讘驻住讜诇 谞转讬谞讛 讗讱 讗讬谉 诇讛 讚讬谉 讙讬讜专转.
26 注"注 讘讝讛 讘砖讬注讜专讬诐 诇拽诪谉 (注讚. 讚"讛 住驻讬拽谉 讘住驻讬拽谉).
27 讜诇驻讬"讝 谞专讗讛 讚诪砖讜"讛 专讙诪讜讛讜 讚讜拽讗 讘讗转专讜讙讬诐 讻讬 讛讚' 诪讬谞讬诐 诪住诪诇讬诐 讛讗讞讚讜转 讚注诐 讬砖专讗诇 讘讬讞讚 注诐 讻诇 诪讬谞讬 讬讛讜讚讬诐, 讙诐 讻砖专讬诐 讜讙诐 驻住讜诇讬诐, 注诐 讟注诐 讜专讬讞 讜讘诇讬 讟注诐 讜专讬讞. 讜讘讻谉 讛讙专讬诐 谞诪讬 讞砖讘讜 砖讞诇拽 诪诪砖驻讞转 注诐 讬砖专讗诇 讛诐 讻砖讗专 讘谞"讬 讚讻讜诇诐 砖讜讜讬诐 讛诐 讘诪爪讜讜转.
28 讗诪谞诐 专讘讬谞讜 讝爪"诇 讛讝讻讬专 驻注诐 讚讬转讻谉 讚讚讬谉 讛专诪讘"诐 讚诇讗 讛讜诇讻讬谉 讘讬讜讞住讬谉 讘转专 讛专讜讘 讛讜讬 专拽 讞讜诪专讗 诪讚专讘谞谉. 讜讗"讻 讗讬谉 诪拽讜诐 诇讛拽砖讜转 诪住讜讙讬讗 讚讬讚谉 讗讜 诪讛专诪讘"诐 讘驻专拽 讬讞 诪讛诇讻讜转 讗讬住讜"讘 (注讬讬谉 讘讛诪砖讱 讛砖讬注讜专讬诐). 讗讘诇 讘讛诪砖讱 讛砖讬注讜专讬诐 讘驻谞讬诐 专讘讬谞讜 讝爪"诇 谞拽讟 讚诇驻讬 讛专诪讘"诐 讗住讜驻讬 讛讜讬 住驻拽 讬砖专讗诇 讜住驻拽 注讻讜"诐 诪讚讗讜专讬讬转讗 讗注"驻 讚讬砖 专讜讘 讬砖专讗诇.
29 注讬讬谉 讘诪讙讬讚 诪砖谞讛 讚讘讬讗专 讚讛专讜讘 讗讬谞讜 谞讞砖讘 诪讻讬讜谉 讚讛诪拽爪转 注讻讜"诐 讗讜 讛诪拽爪转 讬砖专讗诇 讛讜讜 拽讘讜注讬诐 讘注讬专. 讗讘诇 专讘讬谞讜 讝爪"诇 讛讘讬谉 讘讚注转 讛专诪讘"诐 讚讗注"驻 讚讬砖 专讜讘 注"驻 讚讬谉, 诪"诪 专讜讘 讗讬谞讜 诪讛谞讬 讘诪拽专讛 讚讬讚谉.
30 讜注"注 讘讝讛 诇拽诪谉 (注讙: 讘住讜讙讬讗 讚讞讬讛) 讚专讘讬谞讜 讝爪"诇 谞拽讟 讚讛专诪讘"诐 讛讜诇讱 讘讝讛 诇砖讬讟转讜 讚注谞讬讬谞讬 讬讜讞住讬谉 讛讜讜 讚讘专 砖讘注专讜讛 讜爪专讬讱 讘' 注讚讬诐.
31 讜讻谉 讗讬转讗 讘砖讘 砖诪注转转讗 (砖诪注转讗 讘 驻专拽 讟讜) 讚专讜讘讗 讚讗讬转讗 拽诪谉 注讚讬讬谉 谞讞砖讘 讻住驻拽 讗诇讗 讚讛转讜专讛 讻诇 讚驻专讬砖 诪讙讝讛"讻 诇注讜诪转 专讜讘讗 讚诇讬转讗 拽诪谉 讚讞诇 诪住讘专讗 讻诪讘专专 讜讗讬谞讜 谞讞砖讘 讻住驻拽 讻诇诇.
32 讜讘讙讚专 讛讚讬谉 讚讘讚讬拽讛 注讬讬谉 讘砖讬注讜专讬 讛专讘 鈥� 砖讞讬讟讛, 诪诇讬讞讛, 讘讘"讞, 转注专讜讘转 (住讬诪谉 讘).
33 诇讻讗讜专讛 专讘讬谞讜 讝爪"诇 讗讝讬诇 诇驻讬 驻讬专讜砖 讛专诪讘"谉 讚讙诐 诇诪住拽谞讗 讛讟注诐 讚专讜讘 讻砖专讬诐 讗爪诇讛 砖讬讬讱. 讚驻讬专砖 讛专诪讘"谉 讜讝"诇 讛讗 讚讗诪专 专讘讗 讚讘专 转讜专讛 砖转讜拽讬 讻砖专 诪讗讬 讟注诪讗 讚专讜讘 讻砖专讬诐 讗爪诇讛 诪砖讜诐 讚专讜讘讗 讚注诇诪讗 讻砖专讬诐 - 讜讚讗诪专讬谞谉 诪讗讬 讗诪专转 讚诇诪讗 讗讝诇讗 讗讬讛讬 诇讙讘讬讬讛讜 讛讜讛 诇讬讛 拽讘讜注 讜讛转讜专讛 讗诪专讛 诇讗 讬讘讜讗 诪诪讝专, 诇专讜讜讞讗 讚诪诇转讗 拽讗诪专, 讻诇讜诪专 讗驻讬' 转讞讜砖 诇讝讛 讬讜转专 诪谉 讛讚讬谉 讜转讗诪专 讘讜讚讗讬 讘讗讛 讗爪诇诐, 讻砖专 诪讙讝讬专转 讛讻转讜讘, 讗讘诇 讘讚讬谉 讛讜讗 讚诪砖讜诐 专讜讘讗 讻砖专, 砖讻讬讜谉 砖讗诐 讛诇讱 讛讜讗 讗爪诇讛 讬砖 讘讛 专讜讘, 讜讗诐 讛讬讗 讘讗讛 讗爪诇诐, 诪讞爪讛 注诇 诪讞爪讛, 讛专讬 讬砖 讘讛 专讜讘 诇讛讻砖讬专 注讻"诇.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2022), 讘讗讚讬讘讜转 住驻专讬讗.

